hotchpotch/miracl-hf-unified huggingface dataset:
ประวัติศาสตร์การสื่อสาร
ตั้งแต่ยุคก่อนประวัติศาสตร์ การเปลี่ยนแปลงที่สำคัญในเทคโนโลยีการสื่อสาร (สื่อ และเครื่องมือจารึกที่เหมาะสม) มีการพัฒนาควบคู่กับการเปลี่ยนแปลงในระบบการเมืองและเศรษฐกิจและโดยการขยายระบบอำนาจ การสื่อสารสามารถบอกช่วงจากกระบวนการที่ละเอียดอ่อนมากในการแลกเปลี่ยนการสนทนาเต็มรูปแบบ และการสื่อสารมวลชน การสื่อสารของมนุษย์ถูกปฏิวัติโดยกำเนิดขึ้นประมาณ 500,000 ปีที่ผ่านมา ,มีสัญลักษณ์ที่ได้รับการพัฒนาประมาณ 30,000 ปีที่ผ่านมา ด้วยความไม่สมบูรณ์ของคำพูด ทำให้ได้รับการพัฒนาเผยแพร่ให้ได้ง่ายขึ้นจากความคิด และสิ่งประดิษฐ์กระตุ้น ส่งผลให้เกิดรูปแบบการสื่อสารรูปแบบใหม่ ๆ ปรับปรุงทั้งในช่วงที่ผู้คนสามารถติดต่อสื่อสาร และการมีอายุยืนยาวของข้อมูล
สัญลักษณ์ที่เก่าแก่ที่สุดที่สร้างขึ้น เพื่อวัตถุประสงค์ในการสื่อสาร คือ ภาพวาดในถ้ำ ,รูปแบบของภาพบนหิน ,ในยุคหินเก่าปลาย ภาพวาดถ้ำที่เก่าแก่ที่สุดที่รู้จักกันดีที่ตั้งอยู่ภายใน ถ้ำโชเวต์ ซึ่งเขียนตั้งแต่ 30,000 ปีก่อนคริสตกาล ภาพเหล่านี้มีการเพิ่มจำนวนของข้อมูล ได้แก่ มนุษย์อาจจะสร้างปฏิทินแรกย้อนหลังไปถึง 15,000 ปีก่อน ,การเชื่อมต่อระหว่างรูปวาด และการเขียนที่แสดงต่อไปด้วยภาษาศาสตร์ เช่น ในอียิปต์โบราณ และกรีกโบราณ มีแนวคิด และคำพูดของการวาดภาพ และการเขียนเป็นแบบเดียวกัน
พิกโตแกรมส์ (สัญลักษณ์) เป็นสัญลักษณ์ที่ใช่แสดงแนวคิดวัตถุกิจกรรมสถานที่หรือเหตุการณ์โดยภาพประกอบ เป็นรูปแบบ Pictography ของการเขียนโปรโตโดยการคิดจะถูกส่งผ่านการวาดภาพ Pictographs เป็นก้าวต่อไปของวิวัฒนาการด้านการสื่อสาร เช่น ความแตกต่างที่สำคัญที่สุดระหว่าง petroglyphs และ pictograms คือ petroglyphs เป็นเพียงการแสดงเหตุการณ์ แต่ pictograms จะบอกเล่าเรื่องราวเกี่ยวกับเหตุการณ์ดังนั้นพวกเขาสามารถยกตัวอย่างเช่นตามลำดับ
พิกโตแกรมส์ ถูกนำมาใช้โดยวัฒนธรรมโบราณต่างๆทั่วโลกตั้งแต่ 9000 ปีก่อนคริสตกาล
ในทางกลับกัน การพัฒนาเป็นไอดิโอแกรม สัญลักษณ์กราฟิกที่แสดงถึงความคิด บรรพบุรุษของพวกเขาในรูปสัญลักษณ์เหล่านี้อาจแสดงเฉพาะบางสิ่งที่คล้ายกับรูปแบบของพวกเขาเท่านั้น เช่น ดังรูปสัญลักษณ์ของวงกลมที่เป็นตัวแทนของดวงอาทิตย์ ,แต่ไม่ใช่แนวคิดอื่นๆ เช่น 'ความร้อน', 'แสง', 'วัน' หรือ 'พระเจ้าที่ยิ่งใหญ่ของดวงอาทิตย์' ไอดิโอแกรมในทางตรงกันข้ามสามารถถ่ายทอดแนวความคิดรวบยอดได้มากขึ้นตัวอย่างเช่นรูปสี่เหลี่ยมขนมเปียกปูนของไม้สองชิ้นอาจหมายถึงไม่เพียง แต่ 'ขา' เท่านั้น แต่ยังเป็นคำกริยาในการเดิน
เนื่องจากความคิดบางอย่างเป็นสากลวัฒนธรรมที่แตกต่างกันจำนวนมากได้พัฒนารูปแบบที่เหมือนกัน ตัวอย่างเช่นตาที่มีน้ำตาหมายถึง 'ความเศร้า' ในอุดมการณ์ไอดิโอแกรมของกลุ่มชนพื้นเมืองอเมริกันในสหรัฐอเมริกาในแคลิฟอร์เนีย เช่นเดียวกับชาวแอซเท็ก ,ในช่วงต้นของจีนและชาวอียิปต์
ไอดิโอแกรม เป็นรากฐานของระบบการเขียน logographic เช่น ไฮเออโรกลีฟอียิปต์ และอักษรจีน
ประวัติศาสตร์โทรคมนาคม เป็นการส่งสัญญาณไปไกลเพื่อการสื่อสาร โดยมีการเริ่มตั้งแต่ 1000 ปีมาแล้วโดยใช้สัญญาณควันไฟและกลองในแอฟริกา ,อเมริกา และบางส่วนของเอเชีย ในคริสต์ทศวรรษ 1790 ระบบสัญญาณแรกคงที่เกิดขึ้นในยุโรป แต่อย่างไรก็ตามจนถึงช่วงคริสต์ทศวรรษ 1830 ระบบไฟฟ้า [โทรคมนาคม] เริ่มปรากฏขึ้น
อนันตาลัย
อนันตาลัย เป็นละครโทรทัศน์ไทยโดยกันตนา บทประพันธ์ พลอยแกมเพชร บทโทรทัศน์ ปันฝัน
ได้มีการนำมาสร้างเป็นละครโทรทัศน์ 2 ครั้ง ครั้งแรก ออกอากาศทางสถานีโทรทัศน์ไอทีวี เมื่อ พ.ศ. 2549 นำแสดงโดย ครั้งที่ 2 ออกอากาศทางสถานีโทรทัศน์ ตั้งแต่วันที่ พ.ศ. 25 นำแสดงโดย การตอบรับของละครเรื่องนี้ทั้งหมด 00 ตอนที่ได้ออกอากาศไป (เมื่อวันที่ พ.ศ. 25 - พ.ศ. 25) Nielsen ได้วัดค่าเฉลี่ยเรตติ้งละครจากคนทั่วประเทศไทยอยู่ที่
เรตติ้งที่มีอันดับสูงที่สุดในละครแต่ละตอนจะแสดงด้วย , เรตติ้งอันดับต่ำที่สุดในละครแต่ละตอนจะแสดงด้วย , เรตติ้งเฉลี่ยของละครจะแสดงด้วย
แผ่นดินไหวในรัฐปวยบลา พ.ศ. 2560
แผ่นดินไหวในรัฐปวยบลา พ.ศ. 2560 () หรือ แผ่นดินไหวในรัฐโมเรโลส พ.ศ. 2560 () เกิดขึ้นเมื่อวันที่ 19 กันยายน เวลา 13:14 น. ตามเวลาออมแสงกลาง (01:14 น. ของวันที่ 20 กันยายน ตามเวลาในประเทศไทย) โดยมีขนาดความรุนแรงประมาณ 7.1 ตามมาตราขนาดโมเมนต์ ณ บริเวณห่างจากเมืองปวยบลา ประเทศเม็กซิโก ไปทางทิศใต้ประมาณ 55 กิโลเมตร (34 ไมล์) สร้างความเสียหายในรัฐปวยบลา รัฐโมเรโลส และเขตมหานครเม็กซิโก รวมทั้งทำให้อาคารกว่าสี่สิบหลังพังทลาย เหตุแผ่นดินไหวครั้งนี้ส่งผลให้มีผู้เสียชีวิตจากอย่างน้อย 342 คน (203 คนเฉพาะในกรุงเม็กซิโกซิตี) และมีผู้บาดเจ็บกว่า 5,400 คน
แผ่นดินไหวในรัฐปวยบลาเกิดขึ้นหลังจากเหตุแผ่นดินไหวขนาดใหญ่นอกชายฝั่งรัฐเชียปัสเมื่อ 11 วันก่อน นอกจากนี้ยังเกิดขึ้นในวันครบรอบปีที่ 32 ของเหตุแผ่นดินไหวในเม็กซิโกซิตี พ.ศ. 2528 ซึ่งคร่าชีวิตผู้คนไปประมาณ 10,000 คน ก่อนที่จะเกิดเหตุแผ่นดินไหวประมาณสองชั่วโมง ทั่วประเทศได้เริ่มจัดการซ้อมหลบภัยแผ่นดินไหวเนื่องในโอกาสครบรอบการเกิดแผ่นดินไหวเมื่อปี พ.ศ. 2528 พอดี
เวนท์ฟอเรท โคฟุ
เวนท์ฟอเรท โคฟุ (; ) เป็นสโมสรฟุตบอลประเทศญี่ปุ่นจากเมืองโคฟุ ทีมนี้แข่งขันในศึกเจลีก ดิวิชัน 1 โดยมีสนามเหย้าคือยะมะนะชิชูโอะแบงค์สเตเดียม
คำว่า "เวนท์ฟอเรท" เป็นคำสนธิที่เกิดจากคำสองคำในภาษาฝรั่งเศส ได้แก่ "vent" (ที่หมายถึงลม) และ "forêt" (ที่หมายถึงป่า) ชื่อนี้่ยังพาดพิงถึงวลีที่มีชื่อเสียงของฟูริงกะซัน (風林火山) จากทะเกะดะ ชิงเง็น ผู้เป็นไดเมียวที่มีชื่อเสียงจากโคฟุในยุคเซ็งโงะกุ ซึ่งมีการประดับบนธงออกศึกของเขา วลีนี้มีสี่การอุปมา ได้แก่ รวดเร็วดั่งลม; สงัดดั่งป่า; รุนแรงดั่งไฟ; ไม่เปลี่ยนแปลงดั่งภูเขา
พายุเฮอร์ริเคนมารีอา
เฮอร์ริเคนมารีอา (; ) เป็นพายุหมุนเขตร้อนที่มีกำลังแรงซึ่งขึ้นฝั่งที่ดอมินีกาในขณะที่มีความเร็วลมอยู่ในระดับ 5 ตามมาตราเฮอร์ริเคนแซฟเฟอร์–ซิมป์สัน และขึ้นฝั่งที่ปวยร์โตรีโกในขณะที่มีความเร็วลมอยู่ในระดับ 4
มารีอาก่อตัวขึ้นเมื่อวันที่ 16 กันยายน พ.ศ. 2560 จากคลื่นเขตร้อนที่ศูนย์เฮอร์ริเคนแห่งชาติสหรัฐได้เฝ้าสังเกตมาตั้งแต่วันที่ 13 กันยายน นับเป็นพายุลูกที่สิบสาม เฮอร์ริเคนลูกที่เจ็ด เฮอร์ริเคนขนาดใหญ่ลูกที่สี่ และเฮอร์ริเคนระดับ 5 ลูกที่สองที่ได้รับการตั้งชื่อในฤดูพายุเฮอร์ริเคนแอตแลนติก พ.ศ. 2560 นอกจากนี้ยังเป็นเฮอร์ริเคนขนาดใหญ่ลูกที่สามที่คุกคามหมู่เกาะลีเวิร์ดติดกันภายในเวลาสองสัปดาห์ หลังจากที่พายุเฮอร์ริเคนเออร์มาได้สร้างความเสียหายอย่างใหญ่หลวงที่นั่น และพายุเฮอร์ริเคนโฮเซ (ซึ่งในขณะนั้นเป็นเฮอร์ริเคนระดับ 4) ได้เคลื่อนตัวเข้ามาใกล้อย่างฉิวเฉียดไม่กี่วันหลังจากนั้น
ณ วันที่ 25 กันยายน เฮอร์ริเคนลูกนี้ได้ส่งผลให้มีผู้เสียชีวิตอย่างน้อย 59 ราย โดย 27 รายอยู่ในดอมินีกา, 24 รายในปวยร์โตรีโก, 5 รายในสาธารณรัฐโดมินิกัน, 3 รายในเฮติ, 2 รายในกัวเดอลุป และ 1 รายในหมู่เกาะเวอร์จินของสหรัฐอเมริกา จากการประเมินเบื้องต้นพบว่าดอมินีกาได้รับความเสียหายอย่างหนัก ระบบการสื่อสารล่มทั่วเกาะ กัวเดอลุปและมาร์ตีนิกมีน้ำท่วม หลังคาบ้านเรือนเสียหาย และต้นไม้ถูกถอนรากถอนโคน ส่วนปวยร์โตรีโกมีน้ำท่วมสูงหลายแห่ง ไฟฟ้า ประปา ถนนหนทาง และระบบการสื่อสารถูกตัดขาดทั่วทั้งเกาะ กล้องโทรทรรศน์วิทยุที่อาเรซีโบเสียหายบางส่วน
ยุทธการที่ฮันนัท
ยุทธการที่ฮันนัท์ เป็นการสู้รบกันของสงครามโลกครั้งที่สองในช่วงยุทธการที่เบลเยียมซึ่งเกิดขึ้นในช่วงระหว่างวันที่ 12 และ 14 พฤษภาคม ค.ศ. 1940 ที่ฮันนันท์ในประเทศเบลเยียม มันเป็นการต่อสู้ของรถถังที่ใหญ่ที่สุดในช่วงการทัพ นอกจากนี้ยังมีการปะทะกันครั้งใหญ่ที่สุดของรถถังในประวัติศาสตร์ยานรบหุ้มเกราะสงครามในช่วงเวลานั้น
วัตถุประสงค์หลักของเยอรมันคือตรึงกำลังที่แข็งแกร่งที่สุดของกองทัพที่ 1 ของฝรั่งเศสและกักตัวไว้ให้ห่างจากการโจมตีหลักของเยอรมันโดยกองทัพกลุ่มเอที่ได้เคลื่อนที่ผ่านป่าอาร์แดน ตามแผนปฏิบัติการของเยอรมันที่ชื่อว่า Fall Gelb (กรณีสีเหลือง), โดยนายพล แอริช ฟอน มันชไตน์ เยอรมันได้เริ่มเคลื่อนที่ออกจากอาร์แดนที่ได้ถูกกำหนดไว้จากวันที่ 15 พฤษภาคม เป็นเวลาห้าวันภายหลังจากเยอรมันโจมตีรุกรานเนเธอร์แลนด์และเบลเยียม การถ่วงเวลาเพื่อล่อลวงให้ฝ่ายสัมพันธมิตรหลงเชื่อว่าการโจมตีหลักที่กำลังจะเกิดขึ้น เช่น แผนการชลีฟเฟน(Schlieffen Plan)ในสงครามโลกครั้งที่หนึ่ง คือการผ่านจากเบลเยียมแล้วเคลื่อนที่ลงไปเข้าสู่ฝรั่งเศส เมื่อกองทัพฝ่ายสัมพันธมิตรได้บุกเข้าสู่เบลเยียมตามแผนการดิล(Dyle Plan) หรือ แผนดี พวกเขาจะถูกตึงกำลังโดยปฏิบัติการรุกรานเยอรมันในตะวันออกของเบลเยียมที่ฮันนัท์และฌ็องบลู ซึ่งปีกด้านข้างของกองทัพที่ 1 ของฝรั่งเศสได้เปิดออก เยอรมันสามารถผลักดันไปยังช่องแคบอังกฤษซึ่งจะทำการปิดล้อมและทำลายล้างกองทัพฝ่ายสัมพันธมิตร. สำหรับฝรั่งเศส แผนการในเบลเยียมคือการเตรียมความพร้อมสำหรับการป้องกันที่ฌ็องบลูอยู่ห่างประมาณ 34 กิโลเมตร์(21 ไมล์)ทางทิศตะวันตกของฮันนัท์ ฝรั่งเศสได้ส่งสองกองพลยานเกราะไปข้างหน้า เพื่อดำเนินการถ่วงเวลาในการบุกของกองทัพเยอรมันและให้เวลาที่เหลือของกองทัพที่ 1 เพื่อขุดหลุมที่ฌ็องบลู
เยอรมันได้มาถึงพื้นที่ฮันนัท์เพียงสองวันหลังการเริ่มรุกรานเบลเยียม แต่ฝรั่งเศสก็ต้องพบกับความพ่ายแพ้จากการโจมตีหลายครั้งของเยอรมันและย้อมกลับมายึดฌ็องบลูตามที่แผนได้วางเอาไว้ เยอรมันได้ประสบผลสำเร็จในการตรึงกำลังกองทัพฝ่ายสัมพันธมิตรที่ใหญ่ที่สุด ซึ่งอาจมีส่วนรวมในยุทธการที่ซีดาน(Battle of Sedan) การโจมตีผ่านอาร์แดน เยอรมันได้ล้มเหลวในการกวาดล้างกองทัพที่ 1 ฝรั่งเศสที่ฮันนัท์ แม้จะก่อให้เกิดความสูญเสียไปมากแล้วก็ตาม.
ฝรั่งเศสได้เคยประสบความสำเร็จอีกครั้งทางยุทธศาสร์ที่การรบที่ฌ็องบลู ตั้งแต่วันที่ 14-15 พฤษภาคม ในช่วงภายหลังในการรบ แม้ว่าจะได้รับความเสียหายอย่างร้ายแรง กองทัพที่ 1 ฝรั่งเศสสามารถล่าถอยไปที่ลีล ความล่าช้าของเยอรมันในการปิดล้อมที่ลีลและเป็นประโยชน์ในการเริ่มปฏิบัติการลงเรือของทหารจากกองกำลังปฏิบัติการทางทหารของอังกฤษ(British Expeditionary Forces หรือ B.E.F.),ทหารฝรั่งเศสและเบลเยียมในการอพยพดันเคิร์ก
ยุทธการที่กรุงเฮก
ยุทธการที่กรุงเฮกเกิดขึ้นในวันที่ 10 พฤษภาคม ค.ศ. 1940 เป็นส่วนหนึ่งของยุทธการที่เนเธอร์แลนด์ ระหว่างกองทัพเนเธอร์แลนด์(Royal Netherlands Army)และกองกำลังทหารโดดร่มของเยอรมัน ฟัลเชียร์มเยเกอร์แห่งกองทัพอากาศลุฟท์วัฟเฟอ กองกำลังทหารโดดร่มได้โดดร่มลงในและรอบๆพื้นที่ของเดอะเฮกเพื่อเข้ายึดสนามบินและเมืองของเนเธอร์แลนด์ ภายหลังจากได้เข้ายึดเมืองแล้ว เยอรมันมีแผนการที่จะบีบบังคับให้สมเด็จพระราชินีนาถวิลเฮลมินาแห่งเนเธอร์แลนด์ตัดสินพระทัยที่จะยอมจำนนและความพ่ายแพ้ของราชอาณาจักรเนเธอร์แลนด์ภายในหนึ่งวัน ปฏิบัติการกลับล้มเหลวในการเข้าจับกุมสมเด็จพระราชินี และกองกำลังเยอรมันได้ล้มเหลวในการยึดครองสนามบินภายหลังจากเนเธอร์แลนด์ได้ทำการตีโต้กลับ ทหารที่เหลือรอดชีวิตภายใต้การนำของ Von Sponeck ได้สั่งให้ล่าถอยไปยังเนินทรายที่อยู่ใกล้ๆและถูกไล่ล่าโดยทหารชาวดัตช์จนกระทั่งกองบัญชาการทหารสูงสุดของเนเธอร์แลนด์ เนื่องจากความพ่ายแพ้ที่สำคัญในแนวรบอื่นๆ ได้ตัดสินใจที่จะยอมจำนนในห้าวันต่อมา
จักรพรรดิพูพิเอนัส
จักรพรรดิพูพิเอนัส (, ? – 29 กรกฎาคม 238) จักรพรรดิร่วมแห่ง จักรวรรดิโรมันตะวันตก โดยพระองค์ปกครองทั้งสิ้น 3 เดือนร่วมกับ จักรพรรดิบาลบินัส ใน ค.ศ. 238, ซึ่งพระองค์เป็นจักรพรรดิที่อยู่ในยุค ปีแห่งหกจักรพรรดิ ก่อนที่พระองค์และจักรพรรดิบาลบินัสจะถูกปลงพระชนม์โดย องค์รักษ์เพรทอเรียน เมื่อวันที่ 29 กรกฎาคม ค.ศ. 238
จักรพรรดิบาลบินัส
จักรพรรดิบาลบินัส (, 178 – 29 กรกฎาคม 238) จักรพรรดิร่วมแห่ง จักรวรรดิโรมันตะวันตก โดยปกครองร่วมกับ จักรพรรดิพูพิเอนัส ทั้งสิ้น 3 เดือนใน ค.ศ. 238, ซึ่งพระองค์เป็นหนึ่งในจักรพรรดิแห่งยุค ปีแห่งหกจักรพรรดิ ก่อนที่พระองค์และจักรพรรดิพูพิเอนัสจะถูกปลงพระชนม์โดยเหล่าองครักษ์ ไปรโตริอานี เมื่อวันที่ 29 กรกฎาคม ค.ศ. 238
ฌีรงแด็ง
ฌีรงแด็ง () เป็นสมาชิกกลุ่มทางการเมืองแบบหลวม ๆ กลุ่มหนึ่งในช่วงการปฏิวัติฝรั่งเศส ซึ่งประกอบด้วยสมาชิกสมัชชานิติบัญญัติและสภากงว็องซียงแห่งชาติในช่วงปี ค.ศ. 1791 ถึง ค.ศ. 1793 แม้ว่าบรรดาฌีรงแด็งจะถือเป็นส่วนหนึ่งของขบวนการฌากอแบ็ง (Jacobin) แต่ก็ไม่ใช่ว่าฌีรงแด็งทุกคนจะเป็นสมาชิกของสโมสรฌากอแบ็ง
ในตอนแรกบรรดาฌีรงแด็งรณรงค์เรียกร้องให้มีการล้มเลิกระบอบกษัตริย์ แต่ต่อมาก็ไม่เห็นด้วยกับกระแสการปฏิวัติและเห็นว่าอาจใช้กษัตริย์เป็นหุ่นเชิดได้เพื่อเลี่ยงการลุกฮือของฝ่ายนิยมกษัตริย์ จึงทำให้ขัดแย้งกับฝ่ายลามงตาญ (La Montagne) อันเป็นฝ่ายซ้ายจัดในสโมสรฌากอแบ็งซึ่งสนับสนุนการปฏิวัติและต้องการถอนรากถอนโคนระบอบกษัตริย์ ความขัดแย้งนี้นำมาซึ่งการกวาดล้างบรรดาฌีรงแด็งโดยฝ่ายลามงตาญในปี ค.ศ. 1793 ผู้นำและสมาชิกฌีรงแด็งจำนวนมากถูกประหารด้วยกิโยตีน เป็นจุดเริ่มต้นสมัยแห่งความน่าสะพรึงกลัวในฝรั่งเศสซึ่งถูกปกครองโดยมักซีมีเลียง รอแบ็สปีแยร์
หลังรอแบ็สปีแยร์สิ้นอำนาจและถูกจับประหารชีวิตในปี ค.ศ. 1794 บรรดาฌีรงแด็งก็ได้รับการประกาศเกียรติคุณโดยสภาให้เป็น "ผู้พลีชีพเพื่อเสรีภาพ" มีการสร้างอนุสาวรีย์ฌีรงแด็งไว้ที่เมืองบอร์โดเพื่อเป็นการย้ำเตือนถึงบรรดาสมาชิกสภาฝ่ายฌีรงแด็งที่ตกเป็นเหยื่อในสมัยแห่งความน่าสะพรึงกลัว
อเล็กซานเดอร์ที่ 4 แห่งมาเกโดนีอา
พระเจ้าอเล็กซานเดอร์ที่ 4 แห่งมาเกโดนีอา (, สิงหาคม 323 – 309 ปีก่อนคริสตกาล) กษัตริย์แห่ง มาเกโดนีอา และเป็นกษัตริย์องค์สุดท้ายแห่ง ราชวงศ์อาร์กีแอด โดยพระองค์เป็นพระราชโอรสองค์เดียวใน พระเจ้าอเล็กซานเดอร์มหาราช
พระเจ้าอเล็กซานเดอร์ที่ 4 ประสูติเมื่อเดือนสิงหาคม 323 ปีก่อนคริสตกาล ที่ นครบาบิโลเนีย หรือก่อนที่พระราชบิดาคือพระเจ้าอเล็กซานเดอร์มหาราชจะสวรรคตได้ไม่นานโดยประสูติแต่ พระนางโรซานาแห่งแบคเทรีย เมื่อพระราชบิดาสวรรคตแล้วเหล่าขุนนางข้าราชการเห็นว่าราชบัลลังก์สมควรจะยกให้เจ้าชายฟิลิปโปสผู้เป็นพระปิตุลา (อา) ขึ้นสืบราชบัลลังก์เป็น พระเจ้าพีลิปโปสที่ 3 แทนเนื่องจากเจ้าชายอเล็กซานเดอร์ยังทรงพระเยาว์
เมื่อพระเจ้าพีลิปโปสที่ 3 ถูกจับสำเร็จโทษโดยขุนศึกของพระเจ้าอเล็กซานเดอร์มหาราชนาม แคสซานเดอร์ เมื่อ 317 ปีก่อนคริสตกาล เจ้าชายอเล็กซานเดอร์พระชนมายุเพียง 6 พรรษาจึงขึ้นสืบราชบัลลังก์ต่อมาแต่ครองราชบัลลังก์ได้เพียง 8 ปีก็สวรรคตโดยถูกปลงพระชนม์ตามคำสั่งของแคสซานเดอร์เมื่อ 309 ปีก่อนคริสตกาล ทำให้ราชวงศ์อาร์กีแอดที่อยู่มาอย่างยาวนานกว่า 560 ปีต้องสิ้นสุดลงพร้อมกับการที่แคสซานเดอร์ได้สถาปนาตนเองเป็นปฐมกษัตริย์ราชวงศ์ใหม่ปกครองมาเกโดนีอา
ยูฟ่าเนชันส์ลีก
ยูฟ่าเนชันส์ลีก () เป็นการแข่งขันฟุตบอลทีมชาติในยุโรปซึ่งเป็นสมาชิกของยูฟ่าประเภทลีกซึ่งจะเริ่มการแข่งขันในฤดูกาล 2018-19
ในปีฤดูกาล 2018/19 ซึ่งเป็นการจัดการแข่งขันครั้งแรกนั้นจะจัดอันดับดิวิชั่นโดยวัดจากค่าสัมประสิทธิ์ จากชาติสมาชิกยูฟ่าทั้ง 55 ชาติ จะแบ่งออกเป็น 4 ระดับ ดังนีสำหรับรูปแบบการแข่งขัน "ยูฟ่า เนชันส์ลีก" จะแบ่งชาติสมาชิกทั้ง 55 ชาติ ออกเป็น 4 ลีก ดังนี้ หลังจากจบรอบแบ่งกลุ่มแล้ว แต่ละชาติในยูฟ่า จะแข่งขัน ฟุตบอลยูโร รอบคัดเลือกตามปกติ
โดยสิทธิ์การเข้าร่วมฟุตบอลยูโร จากรอบคัดเลือกปกติจะมีทั้งหมดรวม 20 ทีม ซึ่งจะเหลือที่ว่างอยู่ 4 ทีม ซึ่งยูฟ่า จะนำผลการแข่งขันในยูฟ่า เนชั่นส์ลีก ของแต่ละลีก นำมาหาทีมที่จะได้โควต้าไปเล่นฟุตบอลยูโร
โดยแต่ละลีก จะมีสิทธิ 1 โควต้า สำหรับยูโรรอบสุดท้าย 
วิธีการได้สิทธิ 1 โควต้านั้น ทีมจากแชมป์กลุ่ม 1 2 3 4 ของแต่ละลีก จะนำมาแข่งขันเพลย์ออฟกัน เพื่อหาทีมแชมป์เพลย์ออฟ ของแต่ละลีก ซึ่งทีมที่ได้แชมป์เพลย์ออฟ ก็จะได้สิทธิฟุตบอลยูโร ทันที
แต่ในกรณีที่ ทีมแชมป์ของกลุ่มนั้นๆ ได้สิทธิไป ฟุตบอลยูโรรอบสุดท้ายอยู่แล้ว ก็จะเลื่อนลงมาให้ทีมอันดับต่อไปในลีก (โดยคิดคะแนนเรียงกันทั้ง 4 ทีมแบบไม่อิงกลุ่ม) คือไม่ว่าอย่างไรก็ตาม จะมีทีมได้แข่งขันรอบเพลย์ออฟอย่างแน่นอน เป็นจำนวน 16 ทีม เพื่อหาเอา 4 ทีม เข้าไปเล่นในฟุตบอลยูโร รอบสุดท้ายต่อไป
ทีมชาติสมาชิกยูฟ่าทั้ง 55 ทีมที่จะลงแข่งขันในรายการยูฟ่าเนชันส์ลีก
ยุทธการที่แอนตีแทม
ยุทธการแอนตีแทม () รู้จักกันในอีกชื่อว่า ยุทธการที่ชาร์ปสเบิร์ก (โดยเฉพาะในทางใต้ของสหรัฐ) เป็นส่วนหนึ่งของสงครามกลางเมืองอเมริกา และเป็นการเผชิญหน้ากันในระดับกองทัพสนามครั้งแรกในเขตสงครามตะวันออกของสงครามกลางเมืองอเมริกา ที่อุบัติขึ้นในดินแดนฝั่งสหภาพ การต่อสู้กินเวลาตลอดทั้งวันของวันที่ 17 กันยายน ค.ศ. 1862 และเป็นหนึ่งวันของสมรภูมิรบที่นองเลือด และมีความสูญเสียมากที่สุดในประวัติศาสตร์ของสหรัฐอเมริกา โดยมียอดผู้เคราะห์ร้าย (ตาย, บาดเจ็บ, และหายสาปสูญ) ถึง 22,717 คน ชัยชนะของฝ่ายสหภาพที่แอนตีแทม ถือเป็นจุดเปลี่ยนของสงครามเพราะไม่เพียงเป็นการยับยั้งแผนการยกทัพขึ้นรุกรานทางเหนือของนายพลลีเอาไว้ได้ แต่ยังเปิดโอกาสให้ประธานาธิบดีลินคอล์นใช้โมเมนตัมของชัยชนะประกาศเลิกทาส
กอรี เทวีพิทักษ์โลก
กอรี เทวีพิทักษ์โลก () เป็นละครโทรทัศน์ที่ถ่ายทำเมื่อปี ค.ศ. 2015 นำแสดงโดย อูหมัง เจน รับบท เทวีกอรี ออกอากาศทางช่อง ไบรต์ทีวี ละครเรื่องนี้ออกอากาศทุกวันจันทร์ - ศุกร์ เวลา 22.00 น. - 23.15 น. ละครเรื่องนี้เป็นละครภาคจบของละครเรื่อง Maharakshak และเรื่อง อายันต์ จอมขมังเวทย์
วอตเลิฟเวอส์ดู
"วอตเลิฟเวอส์ดู" () เป็นเพลงของวงดนตรีป็อปร็อกอเมริกัน มารูนไฟฟ์ ร้องรับเชิญโดยนักร้องอาร์แอนด์บี ซีซา เพลงออกจำหน่ายในวันที่ 30 สิงหาคม ค.ศ. 2017 เป็นซิงเกิลที่สามจากสตูดิโออัลบั้มที่หก "เรดพิลล์บลูส์" เพลงมีเค้าโครงจากเพลง "เซ็กชวล" ของเนคิด ร้องรับเชิญโดยดีโอ ดังนั้นวิกเตอร์ รัดสตรอม ดีโอ และเอลินา สตริด จึงได้เครดิตเป็นผู้แต่งเพลงนี้ด้วย
หลังทัวร์คอนเสิร์ตส่งเสริมสตูดิโออัลบั้มที่ห้่า "ไฟฟ์" (2014) เป็นเวลานาน มารูนไฟฟ์เริ่มแต่งเพลงและเข้าห้องอัดเพื่อทำสตูดิโออัลบั้มที่หก ในวันที่ 11 ตุลาคม ค.ศ. 2016 วงออกซิงเกิลแนวทรอปิคัลเฮาส์ "โดนต์วอนนาโนว์" ร้องรับเชิญโดยแร็ปเปอร์ชาวอเมริกัน เคนดริก ลามาร์ ซิงเกิลถัดมา "โคลด์" ร้องรับเชิญโดยแร็ปเปอร์ชาวอเมริกัน ฟิวเชอร์ ออกจำหน่ายในวันที่ 14 กุมภาพันธ์ ค.ศ. 2017 ในเดือนสิงหาคม ค.ศ. 2017 วิดีโอและสแนปแชตหลายตัวจากแอดัม เลอวีน เผยว่าวงกำลังถ่ายทำมิวสิกวิดีโอเพลง "วอตเลิฟเวอส์ดู" ร่วมกับซีซา
ในวันที่ 26 สิงหาคม ค.ศ. 2017 ชื่อเพลง "วอตเลิฟเวอส์ดู" และปกซิงเกิลถูกเปิดเผยทางเว็บไซต์ฐานความรู้สื่อออนไลน์ จีเนียส มีการเผยวันที่จำหน่ายซิงเกิลก่อนหน้านั้นสามวัน
วิดีโอตัวอย่างซิงเกิลความยาว 16 วินาที เผยแพร่ทางเว็บไซต์ทางการของวงในวันที่ 27 สิงหาคม ค.ศ. 2017
ซี-รีแอคทีฟ โปรตีน
ซี-รีแอคทีฟ โปรตีน หรือ ซีอาร์พี () เป็นโปรตีนเพนตาเมอร์ชนิดหนึ่งซึ่งพบได้ในเลือด ซึ่งอาจมีระดับสูงขึ้นเมื่อร่างกายมีการอักเสบ
เซปุลตูรา
เซปุลตูรา (; "หลุมศพ") เป็นกลุ่มดนตรีแนวเฮฟวีเมทัลสัญชาติบราซิลจากเมืองเบโลโอรีซอนชี ก่อตั้งวงในปี ค.ศ. 1984 โดย 2 พี่น้อง แมกซ์และอีกอร์ กาวาเลรา เป็นวงที่มีอิทธิพลสำคัญแก่แนวแทรชเมทัลและกรูฟเมทัล ในช่วงปลายคริสต์ทศวรรษ 1980 และต้นคริสต์ทศวรรษ 1990 และต่อมาวงได้มีการทำเพลงทดลองที่ได้รับอิทธิพลจากอัลเทอร์เนทีฟเมทัล, เวิลด์มิวสิก, นูเมทัล, ฮาร์ดคอร์พังก์ และอินดัสเทรียลเมทัล
วงเซปุลตูราได้มีการเปลี่ยนสมาชิกวงหลายครั้งตั้งแต่ก่อตั้งวงมา ทั้งแมกซ์และอีกอร์ กาวาเลราที่ออกจากวงไปในปี ค.ศ. 1996 และ 2006 ตามลดับ สมาชิกปัจจุบันได้แก่ นักร้องนำ เดอร์ริก กรีน, มือกีตาร์ แอนเดรียส์ คิสเซอร์, มือเบส เปาโล จูเนียร์ และมือกลอง เอลอย คาซาแกรนด์ ตั้งแต่ที่อีกอร์ออกจากวงไปในปี ค.ศ. 2006 ก็ไม่หลงเหลือสมาชิกดั้งเดิม เปาโล จูเนียยร์ เป็นสมาชิกของวงตั้งแต่ปี ค.ศ. 1985 สมาชิกคนเดียวที่มีผลงานในการออกอัลบั้มทุกครั้ง ส่วนคิสเซอร์ที่มาแทนไจโร เกดซ์ ในปี ค.ศ. 1987 ได้ร่วมเล่นในทุกสตูดิโออัลบั้ม เว้นอัลบั้มชุดเปิดตัว "Morbid Visions" (1986) และ "Bestial Devastation" (1985)
เซปุลตูรา ออกผลงานสตูดิโออัลบั้ม 14 ชุด อัลบั้มล่าสุดคือ "Machine Messiah" (2017) อัลบั้มที่ประสบความสำเร็จที่สุดคือ"Arise" (1991), "Chaos A.D." (1993) และ "Roots" (1996) เซปุลตูรามียอดขายอัลบั้มมากกว่า 3 ล้านชุดในอเมริกาและเกือบ 20 ล้านชุดทั่วโลก ได้รับรางวัลแผ่นเสียงทองคำในหลายประเทศทั่วโลก ทั้งฝรั่งเศส ออสเตรเลีย อินโดนีเซีย สหรัฐ, ไซปรัส และในประเทศบ้านเกิด บราซิล
เซีย (นักดนตรี)
เซีย เคต อิโซเบลล์ เฟอร์เลอร์ () เกิด 18 ธันวาคม ค.ศ. 1975 เป็นนักร้อง-นักแต่งเพลง โปรดิวเซอร์เพลง และผู้กำกับมิวสิกวิดีโอชาวออสเตรเลีย เธอเริ่มต้นอาชีพนักร้องโดยการเป็นนักร้องในวงแนวแอซิดแจ๊ซในคลับท้องถิ่นที่แอดิเลด กับวงที่ชื่อ คริสป์ (Crisp) ในช่วงกลางคริสต์ทศวรรษ 1990 ต่อมาในปี ค.ศ. 1997 วงคริสป์แยกวงไป เธอจึงได้ออกผลงานเดี่ยวอัลบั้มสตูดิโอ ใช้ชื่อว่า "OnlySee" ในประเทศออสเตรเลีย จากนั้นเธอย้ายมายังกรุงลอนดอน ประเทศอังกฤษ เป็นนักร้องนำวงดูโออังกฤษ ชื่อวง ซีโรเซเวน (Zero 7)
ในปี ค.ศ. 2000 เซียเซ็นสัญญากับค่ายแดนซ์พูล ค่ายย่อยของโซนีมิวสิกและออกสตูดิโออัลบั้มชุดที่ 2 "Healing Is Difficult" เนื่องจากเธอไม่พอใจในการประชาสัมพันธ์ของค่าย จึงได้เซ็นสัญญากับค่ายใหม่ โก! บีต ในปีถัดมา ได้ออกสตูดิโออัลบั้มชุดที่ 3 "Colour the Small One" ในปี ค.ศ. 2004 แต่เพลงกลับไม่ประสบความสำเร็จในกลุ่มคนฟังกระแสหลัก เซียจึงย้ายมาอยู่ที่นิวยอร์กซิตีในปี ค.ศ. 2005 แล้วเริ่มออกทัวร์ในอเมริกา เธอออกอัลบั้มชุดที่สี่และชุดที่ห้า "Some People Have Real Problems" และ "We Are Born" ในปี ค.ศ. 2008 และ 2010 ตามลำดับ ต่อจากนั้นเธอว่างเว้นกับการแสดง หันมาแต่งเพลงให้ศิลปินอื่น เพลงที่เธอได้ร่วมงานกับศิลปินอื่นที่ประสบความสำเร็จ เช่น "Titanium" (กับ เดวิด เกตตา), "Diamonds" (กับ ริแอนนา) และ "Wild Ones" (กับ โฟล ไรเดอ)
ในปี ค.ศ. 2014 เธอออกสตูดิโออัลบั้มชุดที่ 6 "1000 Forms of Fear" ที่เปิดตัวที่อันดับ 1 บนชาร์ตบิลบอร์ด 200 และมีเพลงติดท็อป 10 แจ้งเกิด"Chandelier" และมีมิวสิกวีดีโอไตรภาคนำแสดงโดยนักเต้นเด็ก แมดดี ซีเกลอร์ ในปี ค.ศ. 2016 เธอออกสตูดิโออัลบั้มชุดที่ 7 "This Is Acting" ที่มีซิงเกิ้ลอันดับ 1 บนบิลบอร์ดฮอต 100 "Cheap Thrills"
เซียแต่งเพลงและแสดงในภาพยนตร์ดังนี้
มิโตะ ฮอลลีฮอก
มิโตะ ฮอลลีฮอก (; ) เป็นสโมสรฟุตบอลระดับอาชีพของประเทศญี่ปุ่น ซึ่งปัจจุบันกำลังแข่งขันรายการเจลีก ดิวิชัน 2 ทีมนี้ประจำอยู่ที่เมืองมิโตะ จังหวัดอิบะระกิ
นามสมญา "ฮอลลีฮอก" มาจากเครื่องยอดแห่งตระกูลโทะกุงะวะ ซึ่งเป็นผู้ปกครองจากมิโตะในยุคเอะโดะ
สโมสรก่อตั้งขึ้นในปี ค.ศ. 1990 ในนามพรีม่าอาเซโน เอฟซี โดยพนักงานโรงงานของพรีม่าแฮม (ซึ่งเป็นบริษัทอาหาร) ในสึชิอุระ ก่อนเปลี่ยนชื่อเป็นพรีม่าแฮม เอฟซี สึชิอุระ และได้รับการเลื่อนชั้นสู่ฟุตบอลลีกญี่ปุ่นหลังจากจบการแข่งในฐานะรองชนะเลิศในการแข่งขันเพลย์ออฟลีกภูมิภาคปี ค.ศ. 1996 ทีมนี้ได้รวมกับสโมสรฟุตบอลมิโตะ (ที่ได้รับการก่อตั้งขึ้นในปี ค.ศ. 1994) แล้วเปลี่ยนชื่อเป็นมิโตะ ฮอลลีฮอก ก่อนเริ่มฤดูกาล 1997 เมื่อพรีม่าแฮมตัดสินใจเลิกการสนับสนุนทางการเงินให้แก่สโมสร
การร้องขอของทีมมิโตะในการเปิดตัวเจลีก ดิวิชัน 2 ฤดูกาล 1999 ได้รับการปฏิเสธในขั้นต้น เนื่องจากฐานการเงินและฐานแฟน ๆ ที่ไม่เสถียร อย่างไรก็ตาม หลังจากจบการแข่งในอันดับที่ 3 ในฟุตบอลลีกญี่ปุ่นเมื่อปี ค.ศ. 1999 และได้รับการสนับสนุน ทางสโมสรก็ได้รับเชิญให้เข้าร่วมการแข่งเจลีกในปี ค.ศ. 2000
ส่วนในปี ค.ศ. 2016 มิโตะ ฮอลลีฮอก ได้จัดทำทีมฟุตบอลหญิง ในคันโตลีก ดิวิชัน 2 และทีมฮอกกี้น้ำแข็ง ในลีกของจังหวัดอิบะระกิ
ไอคอนาพอป
ไอคอนาพอป () เป็นคู่ดูโอแนวอิเล็กโทรป็อป สัญชาติสวีเดน ก่อตั้งวงในปี ค.ศ. 2009 กับแนวเพลงที่ได้รับอิทธิพลจากอิเล็กทรอเฮาส์ พังก์ และอินดีป็อป ประกอบด้วยสมาชิกคือ Caroline Hjelt และ Aino Jawo ทั้งคู่เติบโตในสตอกโฮล์ม ได้เซ็นสัญญากับเทนมิวสิกกรุ๊ปในปี ค.ศ. 2009 มีเพลงฮิต "I Love It"
7 วันจองเวร 2
เจ็ดวันจองเวร 2 เป็นละครซีรีส์ภาคต่อที่ดัดแปลงจากเค้าโครงมาจากนวนิยายชุด FIVE FEARS ประกอบไปด้วย TOUCH ต่อตัดสัมผัสผวา, DIET ขนมผสมศพ, SLEEP หลับ-เป็น-ตาย, CAGE หอสังหาร, KILL ร่วมห้องต้องฆ่า และนวนิยาย ลิฟท์ซ่อนศพ บทประพันธ์โดย ภาคินัย บทโทรทัศน์โดย ลัดดาวัลย์ รัตนดิลกชัย, ศนิพงศ์ สุทธิพันธุ์, ผดุง สมาจาร ที่ผลิตโดย ทาเลนต์ วัน ซีรีส์ สตูดิโอ ออกอากาศทุกวันจันทร์ – อังคาร เวลา 22:00 - 23:00 น. และตั้งแต่วันที่ 2 ตุลาคม พ.ศ. 2560 เป็นต้นไปทางสถานีได้เปลี่ยนเวลาการออกอากาศของวันจันทร์เป็นเวลา 21:45 - 22:45 น. ทางช่องเวิร์คพอยท์ทีวี ออกอากาศตอนแรกเมื่อวันที่ 25 กันยายน พ.ศ. 2560 – 12 ธันวาคม พ.ศ. 2560 ต่อจากละครเรื่อง ยุทธการสลัดนอ กำกับการแสดงโดย พงษ์ชัยพัทร เศรษฐนันท์ , พลัฏฐ์พล มิ่งพรพิชิต , ลัดดาวัลย์ รัตนดิลกชัย
เรื่องราวในภาค 2 เริ่มต้นขึ้นหลังจากเหตุการณ์ในภาคแรกจบลงเมื่อ ชลลดา หรือ หมอชล (จ๋า ณัฐฐาวีรนุช) ซึ่งมีสภาพเป็นคนเห็นผีต้องมาขึ้นศาลในคดีฆาตกรรมที่เธอก่อขึ้นขณะเดียวกัน สารวัตรคาวี (เจสัน ยัง) นายตำรวจที่เข้ามาสืบคดีฆาตกรรมในภาคแรกกำลังจะลาพักร้อนกลับได้รับคดีใหม่จากผู้บังคับบัญชาคือการตายอย่างมีเงื่อนงำของ อลิสา (ฝน นลินทิพย์) หญิงสาวที่กำลังจะแต่งงานกับ ก้อง (กันต์ กันตถาวร) แต่ก้องก็หายตัวไปอย่างลึกลับโดยที่หลักฐานทุกอย่างชี้ไปที่ เจตน์ (โทนี่ รากแก่น) เพื่อนสนิทของทั้งก้องและอลิสาทำให้สารวัตรคาวีต้องขอความช่วยเหลือจากหมอชลมาช่วยในการสืบคดีครั้งนี้ซึ่งวิญญาณของอลิสาได้มาหาหมอชลและบอกกับหมอชลว่าเจตน์ไม่ได้ฆ่าเธอทำให้ทั้งสารวัตรคาวีและหมอชลสงสัยว่าทั้งหมดอาจจะเป็นการจัดฉากเพื่อใส่ร้ายเจตน์ขณะเดียวกันดวงวิญญาณตนต่าง ๆ ก็ได้มาขอความช่วยเหลือจากหมอชลให้ช่วยเปิดเผยความจริงในการตายของวิญญาณแต่ละตน
(มีชื่อเป็นนักแสดงรับเชิญในตอน ลิฟท์ซ่อนศพ , ต่อตัด สัมผัสผวา , ร่วมห้องต้องฆ่า , ขนมผสมศพ และมีชื่อเป็นนักแสดงหลักในตอน รักลวงหลอน , ผีบังตา)
"เกมซ่อนแอบ" บุคคลที่หายตัวไปอย่างลึกลับหลังคืนการตายของเจ้าสาวตัวเองอีกทั้งยังขายหุ้นทั้งหมดให้เจตน์แล้วลาออก ไม่มีใครรู้ว่าเขา 'อยู่หรือตาย' มันเกิดอะไรขึ้นกับเขากันแน่ หรือมันเป็นแค่การสร้างสถานการณ์
วันพระราชทานธงชาติไทย
วันพระราชทานธงชาติไทย () เป็นวันที่ระลึกถึงโอกาสที่พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ประกาศ โดยมีสาระสำคัญคือ การประกาศให้ธงไตรรงค์เป็นธงชาติไทยสืบต่อมาจนถึงปัจจุบัน ซึ่งได้มีการประกาศไว้ ณ วันที่ 28 กันยายน พ.ศ. 2460 สำนักนายกรัฐมนตรีและสำนักงานปลัดสำนักนายกรัฐมนตรี จึงเสนอให้วันที่ 28 กันยายน ของทุกปีเป็นวันพระราชทานธงชาติไทย และในวันที่ 20 กันยายน พ.ศ. 2559 ในการประชุมคณะรัฐมนตรีประจำสัปดาห์ ที่ประชุมซึ่งนำโดย พลเอกประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม รักษาราชการแทนนายกรัฐมนตรีได้มีมติเห็นชอบให้วันที่ 28 กันยายน ของทุกปีเป็น วันพระราชทานธงชาติไทย โดยให้เริ่มในวันที่ 28 กันยายน พ.ศ. 2560 เป็นปีแรก เนื่องในโอกาสครบรอบ 100 ปี ธงชาติไทย แต่ไม่ถือเป็นวันหยุดราชการ รวมทั้งกำหนดให้มีการชักธงและประดับธงชาติไทยในวันดังกล่าวด้วย เพื่อเป็นการสร้างความภาคภูมิใจของคนในชาติ และน้อมรำลึกถึงพระมหากรุณาธิคุณในพระบาทสมเด็จพระมงกุฎเกล้าเจ้าอยู่หัว และถือเป็นประเทศที่ 54 ของโลกที่มีวันธงชาติ โดยการกำหนดวันธงชาติของต่างประเทศ ล้วนอิงกับภูมิหลังทางประวัติศาสตร์ และการสร้างชาติของแต่ละประเทศ
ในปี พ.ศ. 2560 ซึ่งเป็นปีแรกที่รัฐบาลประกาศให้มีกิจกรรมวันพระราชทานธงชาติไทยนั้น ถือเป็นปีที่มีการจัดกิจกรรมครบรอบ 100 ปี ธงชาติไทยด้วย ในวันที่ 28 กันยายน ที่ตึกไทยคู่ฟ้า และตึกสันติไมตรี ทำเนียบรัฐบาล จึงมีการจัดกิจกรรมครบรอบ 100 ปี ธงชาติไทย และมีนิทรรศการวันพระราชทานธงชาติไทย ชื่อว่า "100 ปี ธงชาติไทย ร้อยดวงใจไทยทั้งชาติ" โดยมี พล.อ.ประยุทธ์ จันทร์โอชา นายกรัฐมนตรี เป็นประธานในกิจกรรมครั้งนี้ โดยมีส่วนราชการต่าง ๆ มาร่วมในพิธีนี้ด้วยตั้งแต่เวลา 07:45 น. โดย พล.อ.ประยุทธ์ รับการเคารพจากหมู่เชิญธง และมอบธงชาติไทยแก่หัวหน้าชุดหมู่เชิญธง จากนั้นชุดหมู่เชิญธงนำธงชาติไทยที่ได้รับมอบจากนายกรัฐมนตรี มายังบริเวณแท่นหน้าเสาธง ขณะที่นายกรัฐมนตรี พร้อมคณะรัฐมนตรี พร้อมกันยังจุดบริเวณแท่นหน้าเสาธง ตึกสันติไมตรี เพื่อยืนเคารพธงชาติไทย และร่วมร้องเพลงชาติไทยในเวลา 08:00 น. จากนั้นเปิดนิทรรศการวันพระราชทานธงชาติไทย พร้อมทั้งมอบตราสัญลักษณ์ ให้แก่หัวหน้าส่วนราชการระดับปลัดกระทรวง
ษริกา สารทศิลป์ศุภา
ษริกา สารทศิลป์ศุภา (ชื่อเดิม: อริสรา บัวปรางค์) เป็นนักแสดงและนางแบบชาวไทย เป็นที่รู้จักจากการเข้ามาเป็นศิลปินค่ายกามิกาเซ่ ภายใต้สังกัดอาร์เอส
ษริกา สารทศิลป์ศุภา เกิดวันที่ 17 พฤศจิกายน พ.ศ. 2537 ที่ประเทศไทย อาศัยอยู่กับคุณพ่อและน้องชาย จบการศึกษาจากโรงเรียนบดินทรเดชา (สิงห์ สิงหเสนี) ๒ สายวิทย์-คณิต เคยศึกษาที่มหาวิทยาลัยธรรมศาสตร์ คณะเศรษฐศาสตร์ จนถึงปี 3 จึงตัดสินใจลาออกมาทำงานตามเป้าหมายที่วางไว้
ษริกาเข้าสู่วงการบันเทิงโดยการแสดงมิวสิกวิดีโอและถ่ายแบบ จนเจอแมวมองพาไปเคสเป็นนักร้องที่ค่ายกามิกาเซ
ปัจจุบันษริกาเป็นนักแสดงอิสระและเป็นบิวตี้ บล็อกเกอร์ ด้านชีวิตส่วนตัวกำลังคบหาดูใจกับ เฟิร์ส คาริญญ์ยวัฒ ดุรงค์จิรกานต์ นักร้องนำวงสล็อตแมชชีน
จักรกฤษณ์ เวชภิรมย์
จักรกฤษณ์ เวชภิรมย์ เป็นนักฟุตบอลระดับอาชีพชาวไทย ผู้ทำหน้าที่ตำแหน่งปีกให้แก่สโมสรฟุตบอลโตเกียว ยู23 ในการแข่งขันเจลีก ดิวิชัน 3
จักรกฤษณ์เป็นนักฟุตบอลชาวไทยรายที่ 4 ที่ได้แข่งขันในศึกเจลีก ต่อจากอดุล หละโสะ
สิทธิโชค ภาโส และชนาธิป สรงกระสินธ์
เขาชนะการแข่งฟุตบอลอาเซียนชิงแชมป์เยาวชนอายุไม่เกิน 19 ปี 2015 ร่วมกับฟุตบอลทีมชาติไทยรุ่นอายุไม่เกิน 19 ปี
เรพิวเทชัน (อัลบัมเทย์เลอร์ สวิฟต์)
เรพิวเทชัน () เป็นสตูดิโออัลบั้มที่หกของนักร้อง นักแต่งเพลงชาวอเมริกัน เทย์เลอร์ สวิฟต์ วางจำหน่ายในวันที่ 10 พฤศจิกายน ค.ศ. 2017 โดยสังกัดบิกแมชีนเรเคิดส์ อัลบั้มผลิตโดยแจ็ก แอนโทนอฟฟ์ แมกซ์ มาร์ติน เชลล์แบ็ก และสวิฟต์เอง โดยสวิฟต์เป็นหัวหน้าโปรดิวเซอร์เอง อัลบั้มมีนักร้องรับเชิญได้แก่ เอ็ด ชีแรน นักร้องนักแต่งเพลงชาวอังกฤษ และฟิวเชอร์ แร็ปเปอร์ชาวอเมริกัน
อัลบั้มขึ้นอันดับหนึ่งในประเทศออสเตรเลีย ออสเตรีย เบลเยียม แคนาดา ไอร์แลนด์ เนเธอร์แลนด์ นิวซีแลนด์ นอร์เวย์ สกอตแลนด์ สวิตเซอร์แลนด์ สหราชอาณาจักร และสหรัฐ ตามข้อมูลของนีลเซนซาวด์สแกน เรพิวเทชันขายได้ 1.216 ล้านชุดในสัปดาห์แรกในสหรัฐ หลายเป็นอัลบั้มขายดีที่สุดในปี ค.ศ. 2017 และขายได้ 2 ล้านชุดทั่วโลก
ในวันที่ 18 สิงหาคม ค.ศ. 2017 สวิฟต์ล้างโพสต์ทั้งหมดในบัญชีสื่อสังคม และเว็บไซต์ทางการของเธอ สองสามวันถัดมา สวิฟต์โพสต์คลิปงูตัวหนึ่ง ซึ่งพาดพิงถึงข้อพิพาทระหว่างเธอกับคานเย เวสต์ เคที เพร์รี แคลวิน แฮร์ริส และคิม คาร์เดเชียน เมื่อปีที่ผ่านมา แฟนเพลงของสวิฟต์คาดว่าสวิฟต์กำลังจะประกาศอัลบั้มใหม่ ในวันที่ 23 สิงหาคม สวิฟต์ประกาศอัลบั้มดังกล่าวในอินสตาแกรมของเธอ เผยภาพปกอัลบั้มและวันจำหน่าย "เรพิวเทชัน" มีกำหนดจำหน่ายในวันที่ 10 พฤศจิกายน ค.ศ. 2017 ซิงเกิลแรกจากอัลบั้มคือ "ลุกวอตยูเมดมีดู" ออกจำหน่ายในวันที่ 25 สิงหาคม ค.ศ. 2017 อัลบั้มจะจำหน่ายพร้อมกับนิตยสารสองฉบับ ชื่อนิตยสารว่า "เรพิวเทชัน" มีขายเฉพาะที่ทาร์เกต ในวันที่ 2 กันยายน สวิฟต์เผยแพร่ตัวอย่างเพลงที่สองผ่านรายการ"แซตเทอร์เดย์ไนต์ฟุตบอล"ทางช่องเอบีซี จากนั้นโพสต์ในอินสตาแกรม ใช้ชื่อว่า "เรดีฟอร์อิต" บอกเป็นนัยถึงเพลงใหม่ เพลงดังกล่าวออกจำหน่ายในวันที่ 3 กันยายน ค.ศ. 2017
ยูพีเอสประกาศว่าจะมี "หุ้นส่วนส่งสารอย่างเป็นทางการ" ให้กับอัลบั้ม"เรพิวเทชัน" รถบรรทุกของยูพีเอสในเมืองบางเมืองแสดงให้เห็นลวดลายปกอัลบั้ม"เรพิวเทชัน" ยูพีเอสกระตุ้นแฟนเพลงให้ถ่ายภาพรถบรรทุกดังกล่าวและโพสต์ลงทวิตเตอร์ ใส่แฮชแท็กเพื่อเป็นการ "เพิ่มโอกาส" ซื้อตั๋วคอนเสิร์ต
สวิฟต์ยังเป็นหุ้นส่วนกับทิกเกตมาสเตอร์ในโครงการร่วม กล่าวคือ ผู้ที่ต้องการซื้อตั๋วคอนเสิร์ตสดของสวิฟต์สามารถสมัครได้และจะถูกรายชื่อเก็บไว้ และสามารถได้อภิสิทธิด้วยวิธีการต่าง ๆ รวมถึงการซื้อสินค้า และการสั่งซื้ออัลบั้มล่วงหน้า โครงการดังกล่าวจะสิ้นสุดในวันที่ 28 พฤศจิกายน ค.ศ. 2017 จากนั้นแฟนเพลงจะได้รับคำแนะนำในการซื้อตั๋วต่อไป
ปอมปีย์
แกนัส ปอมเปอุส แม็กนัส (, , 29 กันยายน 106 – 28 กันยายน 48 ปีก่อนคริสตกาล) รู้จักกันในนาม ปอมปีย์ หรือ ปอมปีย์มหาราช แม่ทัพและผู้นำทางการเมืองในช่วงปลายของยุค สาธารณรัฐโรมัน
นกหกใหญ่
นกหกใหญ่ (blue-rumped parrot) เป็นนกในอันดับนกแก้ว เป็นสมาชิกเดียวในสกุล กระจายพันธุ์ในตอนใต้สุดของประเทศพม่า ไทย มาเลเซีย เกาะบอร์เนียว สุมาตราและเกาะใกล้เคียง เป็นนกแก้วขนาดเล็ก ประมาณ 18 ซม. ตัวสีเขียว มีสีแดงใต้ปีก ขอบขนปีกสีออกเหลือง ไหล่สีแดง สองเพศแตกต่างกัน ตัวเมียมีหัวสีเทา-น้ำตาล ตัวผู้มีหลังสีดำ จงอยปากบนสีแดง หัวและสะโพกสีฟ้า
มีสองสปีชีส์ย่อย:
พระเจ้าดาไรอัสที่ 3
พระเจ้าดาไรอัสที่ 3 แห่งเปอร์เซีย (, 380 – กรกฎาคม 330 ปีก่อนคริสตกาล) พระนามเดิม อาร์ตาชาตา () ตามที่กรีกเรียกก่อนจะเปลี่ยนเป็นดาไรอัสในภายหลัง. กษัตริย์องค์สุดท้ายแห่ง จักรวรรดิอะคีเมนิด แห่ง เปอร์เซีย ระหว่าง 336 – 330 ปีก่อนคริสตกาล
ในปี 334 ปีก่อนคริสตกาล อเล็กซานเดอร์มหาราช กษัตริย์แห่ง มาเกโดนีอา ได้ยกทัพบุกเปอร์เซียโดยสู้รบกันต่อเนื่องนานถึง 4 ปีกระทั่งพระเจ้าดาไรอัสที่ 3 ได้พ่ายแพ้อย่างเบ็ดเสร็จเด็ดขาดใน ยุทธการที่กัวกาเมลา เมื่อ 331 ปีก่อนคริสตกาล ก่อนที่พระเจ้าดาไรอัสที่ 3 จะถูกปลงพระชนม์โดยพระญาติองค์หนึ่งนาม เบสซัส ซึ่งในภายหลังได้ขึ้นสืบราชบัลลังก์เป็น พระเจ้าอาร์ตาเซอร์ซีสที่ 5 เมื่อ 330 ปีก่อนคริสตกาล ทำให้ราชวงศ์อะคีเมนิดที่สถาปนาโดย พระเจ้าไซรัสมหาราช ล่มสลายลง
วินฟีลด์ สก็อตต์ แฮนค็อค
วินฟีลด์ สก็อตต์ แฮนค็อค () (14 กุมภาพันธ์ ค.ศ. 1824 – 9 กุมภาพันธ์ ค.ศ. 1886) เป็นนายทหารสังกัดกองทัพสหรัฐอเมริกา และผู้สมัครลงเลือกตั้งประธานาธิบดีในนามของพรรคเดโมแครต ในการเลือกตั้งประธานาธิบดี ปี ค.ศ. 1880 แฮนค็อคจบการศึกษาจากเวสพอยท์เป็นอันดับที่ 18 ของรุ่น และต่อมาได้รับราชการทหาร โดยเข้าร่วมรบใน สงครามเซมิโนลครั้งที่ 2 (Second Seminole War) ในฟลอริดา และสงครามเม็กซิโก-อเมริกา นอกจากนี้ยังรบในสงครามรักษาพรมแดน (border war) ที่แคนซัส และมีตำแหน่งเป็นเจ้าหน้าที่ในฟลอริดาช่วงต้นของสงครามกลางเมืองอเมริกา ต่อมาแฮนค็อกได้รับเลื่อนยศเป็นพลจัตวา และบัญชาการกองพลน้อยในการทัพเพนินซูลา และได้แสดงความสามารถทางยุทธวิธีให้เป็นที่ประจักษ์ในยุทธการที่วิลเลียมสเบิร์ก แฮนค็อคได้รับมอบหมายให้บัญชาการหน่วยรบในกองพลที่ II ในยุทธการแอนตีแทม แฮนค็อกมีชื่อเสียงในฐานะวีรบุรุษของยุทธการที่เกตตีสเบิร์ก
การละศีลอด
อิฟฏอร (   .ใชเรียกอาหารมื้อค่ำของชาวมุสลิมในช่วง เดือนรอมะฎอน และหมายถึงการละศีลอดนั่นเอง บางครั้งชาวมุสลิมจะทำการละศีลอดร่วมกัน โดยการละศีลอดจะเริ่มขึ้นทันทีหลังจากการอาซาน ของนมาซมัฆริบ  ส่วนใหญ่แล้วจะละศีลอดด้วยผล อินผลัม
องค์กรมรดกทางวัฒนธรรมได้ขึ้นทะเบียนให้ประเพณีการจัดสำรับอาหารละศีลอดของชาวอิหร่านเป็นมรดกของชาติอิหร่าน
รายชื่อยุทธการในสงครามกลางเมืองอเมริกา
รายชื่อสมรภูมิและยุทธการในสงครามกลางเมืองอเมริกา นี้รวบรวมและจัดหมวดหมู่ยุทธการ 391 ยุทธการในการสู้รบระหว่างฝ่ายสหภาพ กับฝ่ายสมาพันธรัฐอเมริกา ระหว่างสงครามกลางเมืองอเมริกา โดยใช้ข้อมูลการพิจารณาของ National Park Service ของอเมริกาในการจัดหมวดหมู่ยุทธการ หรือยุทธนาวี ที่มีความสำคัญที่สุดต่อความขัดแย้ง จากจำนวนกรณีการปะทะกันด้วยอาวุธมากกว่า 10,000 กรณี 
ตารางนี้แสดงยุทธการ 10 แห่งของสงครามกลางเมืองอเมริกา ที่มีการเสียเลือดเนื้อมากที่สุด สัญลักษณ์ U แสดงความสูญเสียของฝ่ายสหภาพ, สัญลักษณ์ C แสดงความสูญเสียของฝ่ายสมาพันธรัฐ.
ฮิโระชิ อะเบะ
ฮิโระชิ อะเบะ อาจหมายถึง:
องค์กรนานาชาติศากยธิดาเพื่อพุทธสาวิกา
องค์กรนานาชาติศากยธิดาเพื่อพุทธสาวิกา () เป็นองค์การไม่แสวงหาผลกำไรประเภท 501(c)(3) ที่ได้รับการก่อตั้งขึ้นในปี ค.ศ. 1987 ในช่วงสรุปของการประชุมครั้งแรก และจดทะเบียนในรัฐแคลิฟอร์เนีย สหรัฐอเมริกา เมื่อปี ค.ศ. 1988
องค์กรนานาชาติศากยธิดาเพื่อพุทธสาวิกาจัดประชุมระดับนานาชาติในทุกสองปี โดยเป็นการรวมตัวสมาชิกคนหนึ่งของโบสถ์, แม่ชี และพระสงฆ์จากประเทศต่าง ๆ ทั่วโลก
องค์กรดังกล่าวก่อตั้งขึ้นในปี ค.ศ. 1987 ที่พุทธคยา ประเทศอินเดีย ซึ่งองค์กรนานาชาติศากยธิดาเพื่อพุทธสาวิกาเป็นพันธมิตรของสตรีและบุรุษที่ได้รับการก่อตั้งขึ้นเมื่อสิ้นการประชุมนานาชาติเรื่องพุทธสตรีครั้งแรก โดยจัดขึ้นที่พุทธคยา ที่ซึ่งทะไลลามะที่ 14 เป็นผู้แสดงปาฐกถาพิเศษ คำว่า "ศากยธิดา" หมายถึง "ธิดาของพระพุทธเจ้า" และใช้เป็นครั้งแรกในที่ประชุม ส่วนความคิดริเริ่มในการสร้างองค์กรมาจากอัยยา เขมา, การ์มา เลกเช โซโม, ดร.ฉัตรสุมาลย์ กบิลสิงห์ (ฉายาปัจจุบันภิกษุณีธัมมนันทา) และคาโรลา โรลอฟฟ์ (ฉายาปัจจุบันภิกษุณีจำปา เจริญ) ซึ่งปัจจุบัน องค์กรนานาชาติศากยธิดาเพื่อพุทธสาวิกามีสมาชิกเกือบ 2,000 คนใน 45 ประเทศทั่วโลก สาขาแห่งชาติขององค์กรได้รับการก่อตั้งขึ้นในประเทศออสเตรเลีย, แคนาดา, ฝรั่งเศส, เยอรมนี, เกาหลี, เนปาล, โปรตุเกส, สเปน, ไต้หวัน, สหราชอาณาจักร และสหรัฐ ซึ่งปัจจุบันมีสาขาใหม่ในประเทศอินโดนีเซีย, มาเลเซีย, มองโกเลีย, รัสเซีย และเวียดนาม
การประชุมนานาชาติขององค์กรจัดขึ้นทุกสองปี การประชุมนี้เป็นการรวมตัวสมาชิกคนหนึ่งของโบสถ์, แม่ชี และพระสงฆ์จากประเทศต่าง ๆ ทั่วโลก เพื่อแบ่งปันประสบการณ์, การวิจัย และการสนับสนุนโครงการต่าง ๆ เพื่อปรับปรุงสถานภาพของสตรีชาวพุทธ—โดยเฉพาะอย่างยิ่งในประเทศกำลังพัฒนา ตั้งแต่ปี ค.ศ. 1987 ได้จัดประชุมนานาชาติเกี่ยวกับสตรีชาวพุทธในทวีปเอเชียมาแล้วถึง 13 ประเทศและอีก 3 ประเทศในทวีปอเมริกาเหนือ การประชุมมีเอกสาร, การประชุมเชิงปฏิบัติการ และการแสดงในหัวข้อที่เกี่ยวข้องกับสตรีชาวพุทธ การพบกันทั่วโลกนี้เปิดกว้างสำหรับทุกคน โดยไม่คำนึงถึงเพศ, เชื้อชาติ หรือศาสนา สำหรับการประชุมศากยธิดาครั้งที่ 14 ได้จัดขึ้นในปี ค.ศ. 2015 ที่ยกยาการ์ตา ประเทศอินโดนีเซีย ส่วนการประชุมศากยธิดาครั้งที่ 15 จะจัดขึ้นในปี ค.ศ. 2017 ที่ฮ่องกง
ฮิโระยุกิ อะเบะ
ฮิโระยุกิ อะเบะ อาจหมายถึง:
ลามงตาญ
ลามงตาญ () เป็นกลุ่มก้อนทางการเมืองในช่วงการปฏิวัติฝรั่งเศส เป็นฝ่ายที่มีอิทธิพลสูงในสมัชชานิติบัญญัติฝรั่งเศส ลามงตาญถือเป็นส่วนหนึ่งของสโมสรฌากอแบ็ง​ (Jacobin) ลามงตาญประกอบด้วยสมาชิกหัวรุนแรงของฌากอแบ็งซึ่งสนับสนุนกระแสการปฏิวัติและสนับสนุนการถอนรากถอนโคนระบอบกษัตริย์ จึงทำให้ลามงตาญขัดแย้งกับบรรดาฌีรงแด็ง (Girondin) ที่คัดค้านกระแสการปฏิวัติและเห็นว่าควรใช้กษัตริย์เป็นหุ่นเชิด
ลามงตาญมีผู้นำที่ชื่อว่ามักซีมีเลียง รอแบ็สปีแยร์ ซึ่งได้กวาดล้างบรรดาฌีรงแด็งในปี ค.ศ. 1793 และปกครองฝรั่งเศสด้วยความน่าสะพรึงกลัว รอแบ็สปีแยร์และผู้นำลามงตาญคนอื่น ๆ ถูกสภาลงมติให้จับกุมตัวในวันที่ 27 กรกฎาคม ค.ศ. 1794 ในข้อหา "ทรราช" และนำตัวไปประหารชีวิตด้วยกิโยตีน
เขตอาศัยได้ของดาราจักร
ในทางชีวดาราศาสตร์ และฟิสิกส์ดาราศาสตร์ เขตอาศัยได้ของดาราจักร เป็นพื้นที่ของดาราจักร ซึ่งมีสิ่งมีชีวิต โดยเฉพาะอย่างยิ่งแนวคิดของเขตที่อาศัยอยู่ในดาราจักรประกอบด้วยปัจจัยต่างๆ เช่น โลหะ และอัตราของภัยพิบัติที่สำคัญอย่างซูเปอร์โนวา ,ในการคำนวณว่าพื้นที่ใดของกาแลคซีมีแนวโน้มที่จะก่อรูปดาวเคราะห์ขึ้น ,เริ่มต้นพัฒนาชีวิตที่เรียบง่าย และให้สภาพแวดล้อมที่เหมาะสมสำหรับชีวิตนี้ที่จะพัฒนาและก้าวไปข้างหน้า ตามการวิจัยที่ตีพิมพ์ในเดือนสิงหาคม ค.ศ. 2015 ดาราจักรขนาดใหญ่อาจโปรดปรานการเกิด และพัฒนาดาวเคราะห์ที่อยู่อาศัยได้มากกว่าดาราจักรขนาดเล็ก เช่น ทางช้างเผือก ในกรณีของทางช้างเผือกเขตที่อยู่อาศัยของดาราจักร เป็นที่เชื่อกันโดยทั่วไปว่าเป็นรูปวงแหวนรอบนอกมีรัศมีประมาณ 10 กิโลเมตรและมีรัศมีด้านในอยู่ใกล้กับ ศูนย์กลางดาราจักร (Galactic Center)
จากความคิดเขตอาศัยได้ ถูกนำเสนอเป็นครั้งแรกในปี ค.ศ. 1953 โดย ฮูเบอร์ตุส สตรูโกโฮลด์ลด์ และฮาร์โลว์ แชปลีย์ และในปี ค.ศ. 1959 โดย Su-Shu Huang ในพื้นที่รอบดาวฤกษ์ที่ดาวเคราะห์โคจรสามารถเก็บน้ำไว้ที่ผิวของมันได้ จากคริสต์ทศวรรษ 1970 นักวิทยาศาสตร์ดาวเคราะห์ และนักชีวดาราศาสตร์ เริ่มคิดถึงปัจจัยอื่น ๆ ที่จำเป็นสำหรับการสร้างและการยังชีพซึ่งรวมถึงผลกระทบที่ซูเปอร์โนวาบริเวณใกล้เคียงอาจมีต่อการพัฒนาชีวิต
แม่น้ำโพโทแมก
แม่น้ำโพโทแม็ค หรือ แม่น้ำพะโทแม็ค () เป็นแม่น้ำที่อยู่ช่วงกลางชายฝั่งตะวันออกของสหรัฐ และไหลเข้าไปในอ่าวเชสะพีค มีความยาวราว 405 ไมล์ มีพื้นที่ระบายน้ำ (drainage basin) ประมาณ 14,700 ตารางไมล์ (38,000 km). แม่น้ำโพโทแม็คเป็นส่วนหนึ่งของพรมแดนระหว่างรัฐแมรีแลนด์ และวอชิงตัน ดี.ซี. ทางฝั่งซ้ายที่ลดตัวลง และระหว่างรัฐเวสต์เวอร์จิเนีย กับเวอร์จิเนีย ทางฝั่งขวา
เธมิสโตคลีส
เธมิสโตคลีส หรือ เธมิสโตเคลส (; "เธ-มิส-ตอ-แคลส"; "ชัยชนะแห่งกฎหมาย") c. 524–459 BC) เป็นนักการเมืองและแม่ทัพชาวเอเธนส์ เธมิสโตคลีสเป็นนักการเมืองสายพันธ์ใหม่ของเอเธนส์ในยุคที่ประชาธิปไตยก่อตัว โดยไม่ได้มาจากครอบครัวชนชั้นสูง โดยเขาเป็นหนึ่งในนักการเมืองประชานิยมที่มีฐานเสียงเป็นพลเมืองชั้นล่างของเอเธนส์ และมักขัดแย้งกับอภิสิทธิชนในเอเธนส์ เธมิสโตคลีสถูกเลือกให้เป็น "อาร์คอน" (กรีก: ἄρχων) หรือตำแหน่งผู้ปกครองสูงสุดของเมือง ในปี 493 ก่อนคริสตกาล เขามีทัศนะวิสัยเห็นว่าเอเธนส์มีศักยภาพทางภูมิศาสตร์ที่จะเป็นมหาอำนาจทางทะเลได้ และเกลี้ยกล่อมให้สภาของเอเธนส์เพิ่มกำลังรบทางเรือ ในระหว่างการบุกครองกรีซครั้งที่หนึ่งของเปอร์เซีย เธมิสโตคลีสเป็นส่วนหนึ่งของกองทัพกรีกที่สมรภูมิมาราธอน และน่าเชื่อว่าคงจะเป็นหนึ่งในสิบนายพลของเอเธนส์ หรือ "สตราเตกอส" ในยุทธการนั้น
หลังจากกลายเป็นฮีโร่ของยุทธการที่มาราธอน จนถึงการรุกรานครั้งที่สองของเปอร์เซีย ระหว่างปีที่ 480-490 กอ่นคริสตศักราช เธมิสโตคลีสกลายเป็นแม่ทัพที่โดดเด่นที่สุดของเอเธนส์ และยังคงสนับสนุนให้เอเธนส์จัดหากำลังทางน้ำเพิ่ม โดยในปีที่ 483 กอ่นคริสตศักราช เขาอ้างคำทำนายของเทพพยากรณ์เดลฟี ซึ่งแนะนำให้ชาวเอเธนส์สร้าง "กำแพงไม้" (wooden wall) และโน้มน้าวให้ชาวเมืองอนุมัติทุนเพื่อสร้างกองเรือไม้ "ไตรรีม" (triremes) สองร้อยลำ สำหรับต้านทานการบุกรุกของกองทัพเปอร์เซียที่กำลังจะมาถึง; เธมิสโตคลีสนำทัพเรือเอเธนส์และพันธมิตรกรีก เข้าสู้ทัพเรือของเปอร์เซียในยุทธนาวีที่อาร์เตมีเซียม และที่ซาลามิส ในปีที่ 480 BC. โดยการล่อทัพเรือเปอร์เซียให้เข้ามาในช่องแคบซาลามิส ชัยชนะของทัพเรือกรีกในยุทธนาวีที่ซาลามิส เป็นจุดเปลี่ยนของสงครามและในไปสู่ความพ่ายแพ้ของทัพเปอร์เซียในยุทธการที่พลาตีอา (Battle of Plataea)
หลังสงครามสงบ เธมิสโตคลีสกลายเป็นรัฐบุรุษที่ดดเด่นในสังคมเอเธนส์ ชัยชนะทางยุทธนาวีของฝ่ายพันธมิตรกรีก นำไปสู่การก่อตั้งสันนิบาตดีเลียน ในปีที่ 478 BC และทำให้เอเธนส์ผงาดขึ้นในฐานะมหาอำนาจทางทะเล (thalassocratic empire) แต่นโยบายที่หยิ่งยะโสของเธมิสโตคลีส เช่นการสั่งให้สร้างป้อมปราการรอบเอเธนส์ เป็นการยั่วยุให้สปาร์ตาขุ่นเคือง ชาวเมืองเอเธนส์เองก็เบื่อหน่ายในความหยิ่งยะโสของเธมิสโตคลีส เขาโดนสปาร์ต้าวางแผนใส่ร้ายข้อหากบฏ ในปี 478 และถูกประชาชนลงเสียงขับไล่ (ostracise) ออกจากเมืองในปีที่ 471 และไปเสียชีวิตที่"แม็กนีเซีย" ในปีที่ 459 ก่อนคริสตศักราช
เธมิสโตคลีสยังคงเป็นที่จดจำในฐานะบุรุษผู้กู้อารยธรรมกรีกจากอำนาจของจักรวรรดิเปอร์เซีย นโยบายการสั่งสมกำลังทางทะเลของเขาเป็นจุกเริ่มต้นของความยิ่งใหญ่ของนครรัฐเอเธนส์ในศตวรรษที่ 5 เพราะอำนาจทางทะเลเป็นหลักศิลาของจักรวรรดิเอเธนส์ ทิวซิดิดีสกล่าวว่าเธมิสโตคลีสเป็น "ผู้ที่เปล่งประกายของอัจฉริยภาพโดยอย่างไม่ต้องสงสัย"
จอห์น อับราฮัม
จอห์น อับราฮัม อาจหมายถึง:
แบทคิด
แบทคิด () เป็นชื่อซูเปอร์ฮีโรของ ไมล์ส สกอตต์ () เป็นเด็กชาวอเมริกันและผู้รอดชีวิตจากโรคมะเร็ง เขาปรารถนาที่จะเป็น "แบทคิด" เพื่อนสนิทของแบทแมนซึ่งเป็นซูเปอร์ฮีโรจากหนังสือการ์ตูน, สื่อหนังสือ, วิทยุ, โทรทัศน์ และภาพยนตร์ เมื่อมีการขอร้องออกไป อาสาสมัครนับพัน, เจ้าหน้าที่ตัวเมือง, ภาคธุรกิจ และผู้สนับสนุนได้ทำการจัดซานฟรานซิสโก รัฐแคลิฟอร์เนีย ให้กลายเป็น "ก็อตแธมซิตี" – ซึ่งเป็นเมืองบ้านเกิดของแบทแมนตามเรื่องแต่ง – ในวันที่ 15 พฤศจิกายน ค.ศ. 2013 สำหรับโครงการเมค-อะ-วิช ที่ใหญ่ที่สุดและซับซ้อนที่สุดที่เคยสร้างมา
แบทคิดได้มีส่วนร่วมอีเวนต์บนเวที ซึ่งรวมถึงมีฉากเหล่าร้ายจากภาพยนตร์ และได้รับกุญแจสู่เมืองจากเอ็ด ลี ผู้เป็นนายกเทศมนตรีซานฟรานซิสโก รวมถึงข้าราชการที่ได้รับการเลือกตั้ง และตัวแทนจากหน่วยงานด้านกฎหมายก็เข้ามามีส่วนร่วม ตลอดจน"ซานฟรานซิสโกโครนิเคิล" ซึ่งเป็นหนังสือพิมพ์หลักของเมือง ได้จัดทำหัวเรื่อง ""ก็อตแธมซิตีโครนิเคิล"" เพื่อเป็นเกียรติแด่ความพยายามในหัวข้อ "แบทคิดพิทักษ์เมือง: ฮีโรสวมหน้ากากจับริดเลอร์, ช่วยเหลือหญิงสาวที่ทุกข์โศก"
ยุทธการที่เกรบบีแบร์ก
ยุทธการที่เกรบบีแบร์ก () เป็นการสู้รบครั้งสำคัญในช่วงยุทธการที่เนเธอร์แลนด์,ซึ่งเป็นส่วนหนึ่งของ สงครามโลกครั้งที่สอง ในปฏิบัติการ"กรณีสีเหลือง"ในปี ค.ศ. 1940.
แผนมันชไตน์
แผนการมันชไตน์ เป็นหนึ่งในชื่อที่ใช้ในการอธิบายแผนการทางยุทธศาสตร์ของกองทัพเยอรมันในช่วงยุทธการที่ฝรั่งเศสในปี ค.ศ. 1940. แผนการรุกรานขั้นแรกเป็นอุบายที่ประนีประนอมโดย Franz Halder และไม่มีใครพอใจเลย เอกสารบางอย่างที่มีรายละเอียดของแผนการได้ไปตกอยู่ในกำมือของเบลเยียมในช่วงเหตุการณ์อุบัติเหตุเมเชเลน(Mechelen Incident) เมื่อวันที่ 10 มกราคม ค.ศ. 1940 และแผนการดังกล่าวได้รับการแก้ไขหลายครั้ง แผนการนี้ได้เพิ่มความสำคัญในการโจมตีโดยกองทัพกลุ่มเอจะเคลื่อนทัพผ่านบริเวณเทือกเขาป่าอาร์แดนซึ่งการรุกจะค่อยๆลดลง โดยกองทัพกลุ่มบีจะเคลื่อนทัพผ่านกลุ่มประเทศแผ่นดินต่ำเพื่อเบียงเบนความสนใจ
ด้วยความบังเอิญ ในขั้นตอนของแผนการ ความพยายามหลักของการรุกรานของเยอรมันถูกสร้างขึ้นที่เทือกเขาป่าอาร์แดน ส่วนที่อ่อนแอที่สุดของแนวป้องกันฝ่ายสัมพันธมิตรซึ่งการป้องกันที่เหลือนั้นมีกองพลทหารฝรั่งเศสที่ด้อยประสิทธภาพรักษาการณ์อยู่ ในขณะที่กองทัพที่ 7ซึ่งส่วนที่แข็งแกร่งที่สุดของแผนการทางยุทธศาสตร์ของฝรั่งเศส ได้มุ่งหมายที่จะพยายามจะไปเข้าร่วมกับกองทัพเนเธอร์แลนด์ที่ห่างไกลจากทางเหนือ ฝ่ายสัมพันธมิตรจึงได้ใช้แผนการดิลหรือแผนการดีในการปกป้องจากการรุกรานของกองทัพเยอรมัน
ยุทธการที่ฌ็องบลู (ค.ศ.1940)
ยุทธการที่ฌ็องบลู (หรือ ยุทธการที่ช่องว่างฌ็องบลู) เป็นการสู้รบกันระหว่างกองทัพฝรั่งเศสและกองทัพเยอรมันในเดือนพฤษภาคม ค.ศ. 1940 ในช่วงสงครามโลกครั้งที่สอง เมื่อวันที่ 10 พฤษภาคม ค.ศ. 1940 กองทัพเวร์มัคท์ (กองกำลังป้องกัน) แห่งนาซีเยอรมันได้บุกครองลักเซมเบิร์ก เนเธอร์แลนด์และเบลเยียม ภายใต้ปฏิบัติการแผนการกรณีสีเหลือง (Fall Gelb-Case Yellow) กองทัพฝ่ายสัมพันธมิตรได้ตอบสนองด้วยแผนการดิล (Dyle Plan) หรือ แผนการดี ด้วยความมุ่งมั่นในการหยุดยั้งเยอรมันในเบลเยียมที่เชื่อว่า เป็นการโจมตีหลักของเยอรมัน ฝ่ายสัมพันธมิตรได้กระทำผิดพลาดอย่างไม่ไตร่ตรองด้วยการสั่งให้กองทัพเคลื่อนทัพเข้าสู่เบลเยียมในวันที่ 10 พฤษภาคม และ 12 พฤษภาคม เยอรมันได้เริ่มส่วนที่สองของแผนการกรณีสีเหลือง แผนการมันชไตน์ ด้วยการเคลื่อนทัพผ่านบริเวณเทือกเขาป่าอาร์แดน ไปจนถึงช่องแคบอังกฤษและทำการตัดกองทัพฝ่ายสัมพันธมิตรในเบลเยียม
ด้วยความไม่คาดคิดว่าการรุกรานของเยอรมันในกลุ่มประเทศแผ่นดินต่ำเป็นแผนหลอกล่อ กองทัพฝรั่งเศสได้มีความมุ่งมั่นที่จะหยุดยั้งการรุกของเยอรมันในการเข้าสู่ใจกลางของเบลเยียมและฝรั่งเศสบนแนวตำแหน่งการป้องกันสองแห่งที่ฮันนัทและฌ็องบลู กองทัพที่หนึ่งของฝรั่งเศส ซึ่งเป็นกองกำลังที่แข็งแกร่งที่สุดในกองทัพฝ่ายสัมพันธมิตร จะทำการป้องกันที่แกน ฌ็องบลู-วาฟวร์ เหล่าทหารม้าของฝรั่งเศส (Corps de Cavalerie) ภายใต้การนำของนายพล René Prioux ได้เดินหน้าเข้าสู่ฮันนันเพื่อตรวสอบการแปรขบวนทัพของส่วนที่เหลือของกองทัพที่หนึ่งที่ฌ็องบลู เพื่อการหยุดยั้งการรุกรานของเยอรมัน
ภายหลังจากยุทธการที่ฮันนัทซึ่งอยู่ห่างประมาณ 35 กิโลเมตร(22 ไมล์)ทางทิศตะวันออกเฉียงเหนือ ฝรั่งเศสได้ถอนกำลังออกจากฌ็องบลูและตำแหน่งป้องกันหลักสำหรับฝรั่งเศสบนแนวรบเบลเยียม เป็นเวลาสองวันแล้วที่ฝรั่งเศสได้พ่ายแพ้จากการโจมตีโดยกองทัพที่ 6 การโจมตีอย่างน่าประหลาดใจของเยอรมันในการผ่านบริเวณเทือกเขาป่าอาร์แดนและการก้าวข้ามแม่น้ำเมิซที่ซีดาน ได้บีบบังคับให้กองทัพหนึ่งให้ล่าถอยออกจากเกมบลูซ์ จากนั้นก็ย้อนกลับมาที่ชายแดนฝรั่งเศสไปยังลีล ด้วยการล่าถอยที่ไม่เป็นระเบียบการป้องกันของฝ่ายสัมพันธมิตรในภาคกลางจากแนวรบเบลเยียมและกองทัพเยอรมันได้เข้ายึดครองภาคกลางของเบลเยียม ด้วยกลยุทธ์ทางยุทธ์ศาสตร์ในการรบไม่เป็นผล จึงได้หันเหความสนใจไปยังกองทัพที่หนึ่งที่ซีดานซึ่งจะเป็นการช่วยให้เยอรมันนั้นสามารถบรรลุเป้าหมายเชิงกลยุทธ์ของแผนการกรณีเหลืองได้ แต่กองทัพที่หนึ่งกลับรอดและในช่วงการปิดล้อมที่ลีลได้ทำให้กองทัพเยอรมันนั้นเกิดเบี่ยงเบนความสนใจจากยุทธการที่ดันเคิร์ก ซึ่งจะช่วยให้กองกำลังปฏิบัติการทางทหารของอังกฤษ (British Expeditionary Forces หรือ B.E.F.) กองกำลังฝรั่งเศสอีกจำนวนมากมายในการอพยพ.
การล้อมลีล
การปิดล้อมที่ลีล เป็นเหตุการณ์การสู้รบในสงครามโลกครั้งที่สองในช่วงยุทธการที่ฝรั่งเศส เกิดขึ้นตั้งแต่วันที่ 28 ถึง 31 พฤษภาคม ค.ศ. 1940 บริเวณใกล้เคียงของลีลในช่วงยุทธการที่ฝรั่งเศส ได้มีความเกี่ยวข้องกับจำนวนทหาร 4 หมื่นนายของเหล่าที่ 4 และเหล่าที่ 5 ของฝรั่งเศส เป็นส่วนหนึ่งของกองทัพที่หนึ่งภายใต้การนำของนายพล René Prioux ภายหลังจากเหล่าที่ 3 ได้ทำการถอยทัพไปยังแม่น้ำ Lys กับกองพลของกองกำลังปฏิบัติการทางทหารของอังกฤษ(British Expeditionary Forces หรือ B.E.F.)ที่อยู่ใกล้ๆ
ส่วนที่ถูกรายล้อมรอบของกองทัพได้ทำการสู้รบกับกองพลที่เจ็ดของเยอรมัน รวมทั้งกองพลยานเกราะ เป็นความพยายามในการตัดกำลังและทำลายล้างกองทัพฝ่ายสัมพันธมิตรในยุทธการที่ดันเคิร์ก การป้องกันที่ลีลนั้นเป็นการช่วยเหลือครั้งใหญ่ที่ทำให้กองกำลังทหารฝ่ายสัมพันธมิตรสามารถล่าถอยไปยังชายหาดดันเคิร์กได้สำเร็จ
มหาวิทยาลัยเกิททิงเงิน
มหาวิทยาลัยเกิททิงเงิน () หรือชื่ออย่างเป็นทางการคือ มหาวิทยาลัยเกออร์ก-เอากุสต์แห่งเกิททิงเงิน () เป็นมหาวิทยาลัยในเมืองเกิททิงเงิน รัฐนีเดอร์ซัคเซิน ประเทศเยอรมนี ก่อตั้งในปีค.ศ. 1734 โดยพระเจ้าจอร์จที่ 2 กษัตริย์แห่งบริเตนใหญ่และเจ้าผู้ครองรัฐฮันโนเฟอร์ และเริ่มการเรียนการสอนในปีค.ศ. 1737 มหาวิทยาลัยนี้ถือเป็นมหาวิทยาลัยที่เก่าแก่และใหญ่ที่สุดในรัฐนีเดอร์ซัคเซิน โดยมีนักศึกษาถึงราว 26,000 คน เป็นมหาวิทยาลัยที่ผลิตบุคคลมากชื่อเสียงนับไม่ถ้วนในแขนงวิชาต่างๆ จนเมืองเกิททิงเงินถูกเรียกว่าเป็น "เมืองแห่งวิทยาการ"
ศิษย์เก่ามากชื่อเสียงจากมหาวิทยาลัยเกิททิงเงิน:
พาราลิไททัน
พาราไลไททัน ( แปลว่า “ยักษ์ใหญ่แห่งลุ่มน้ำ” ) เป็นซอโรพอด สกุลไททันโนซอรัส พบในประเทศอียิปต์ อาศัยอยู่ในปลายยุคครีเตเชียส ลูกพาราลิไททันหรือพาราลิไททันตัวเต็มวัยยังเป็นอาหารจานหลักของคาร์คาโรดอนโตซอรัสและซาร์โคซูคัสอีกด้วย
ประมาณ 99.6 – 93.5 ล้านปีก่อนมันมีขนาดใหญ่ที่สุดในซอร์โรพอดแอฟริกา จนศัตรูตามธรรมชาติน้อยมากเห็นคงจะมีแค่ คาร์ชาโรดอนโทซอรัส หรือซาร์โคซูคัส ความสูงของมันมีขนาดพอๆกับตึก 15 ชั้นมันยังปรากฏใน Planet Dinosaur ตอน Giant Dinosaur
ฟอสซิลของมันเป็นตัวแทนของสัตว์ที่มีกระดูกสันหลังที่มีสี่ขาตัวแรกที่ถูกค้นพบที่ Bahariya Formation
สมิธ (ผู้ที่เป็นคนพากลุ่มนักวิจัยที่พบฟอสซิลของพาราไลไททัน) ได้กล่าวกับผู้ที่สัมภาษณ์เขาว่า “จากการคำนวณต่างๆ นี่มันเป็นไดโนเสาร์ที่มีขนาดมหึมาอย่างแท้จริง”
พวกเรามีความรู้เกี่ยวกับพาราไลไททันน้อยมาก ขนาดที่แท้จริงของมันจึงมีความยากในการคาดเดา แต่อย่างก็ตาม หลักฐานที่มีได้บอกว่ามันเป็นหนึ่งในไดโนเสาร์ที่มีขนาดมหึมาที่สุดที่เคยพบมา จากการคาดคะเนน้ำหนักที่มีถึง 59 ตัน และการคาดเดาความสูงโดยคนตัดต้นไม้ได้ใช้ขนาดของ ซัลตาซอรัส ในการช่วยคาดคะเน พบว่ามีความยาวประมาณ 26 เมตร หรือ 85 ฟุต แต่ก็ยังมีขนาดเล็กกว่า ไททันโนซอร์ที่มีขนาดใหญ่ เช่น ปวยร์ตาซอรัส อลาโมซอรัส และ อาร์เจนติโนซอรัส เช่นเดียวกับไททันโนซอร์ทั่วไป มันมีคอที่มีรูปร่างคล้ายแท่งที่กว้าง และอาจมีผิวหนังที่เป็นเกราะออสทิโอเดิร์มเป็นอาวุธป้องกันตัว พาราไลไททันได้ปรากฏว่าเป็นไดโนเสาร์ที่ถูกไลล่าโดยพวกไดโนเสาร์กินเนื้อ และมีความเป็นไปได้ว่าพาราไลไททันจะถูกไลล่าโดยไดโนเสาร์กินเนื้อขนาดใหญ่เช่น มาพูซอรัส คาชาร์โรดอนโตซอรัส และอาจจะมีสไปโนซอรัส แม้อาจจะเป็นไปได้ถ้าไดโนเสาร์กินเนื้อพวกนี้ล่าเป็นกลุ่มหลายตัว และไม่อาจแน่ใจว่าสไปโนซอรัสจะมีผลกระทบจากการล่าบนบกหรือไม่
ซากดึกดำบรรพ์ของมันถูกเก็บในที่ราบลุ่มที่มีฟอสซิลพืชป่าชายเลน ระบบนิเวศป่าชายเลนที่มันเคยอาศัยตั้งอยู่ทางชายฝั่งตอนใต้ของทะเลเททิส พาราไลไททันเป็นไดโนเสาร์ชนิดแรกที่แสดงให้เห็นว่ามันเป็นโดโนเสาร์ที่เคยอาศัยอยู่ในนิเวศป่าชายเลน มันอาศัยอยู่ในช่วงเวลาเดียวกับนักล่าขนาดยักษ์อย่าง มาพูซอรัส คาคาร์โรดอนโตซอรัส และสไปโนซอรัส และซอโรพอดอย่างอีคยิปท์โทซอรัส
รายชื่ออดีตสมาชิกของโกลเบิลฟอร์ซเรสต์ลิง (2014–2017)
บทความนี้ เป็นรายชื่อของอดีตบุคลากรของ สมาคมมวยปล้ำอาชีพ โกเบิลฟอร์ซเรสต์ลิง (2014–2017) ซึ่งก่อตั้งในปี ค.ศ. แต่เริ่มมีการจัดศึกการแข่งขันในปี ค.ศ. 2015 โดยนักมวยปล้ำทั้งหมดเข้าร่วมการแข่งขันในสมาคมดั้งเดิมของ GFW
ธรณีเคมี
ธรณีเคมี () เป็นวิทยาศาสตร์ ที่ใช้เป็นเครื่องมือและหลักการทางเคมี เพื่ออธิบายกลไกที่อยู่เบื้องหลังระบบธรณีวิทยาที่สำคัญ ๆ เช่น เปลือกโลก และมหาสมุทร ในขอบเขตของธรณีเคมีขยายไปไกลกว่าของโลก, การครอบคลุมทั้งระบบสุริยะ และมีส่วนร่วมสำคัญในการทำความเข้าใจเกี่ยวกับกระบวนการต่างๆรวมถึง การพาความร้อนของเปลือกโลกในชั้นหลอมเหลว (Mantle convection) ,การก่อตัวของดาวเคราะห์และต้นกำเนิดของหินแกรนิต และหินบะซอลต์
ยุทธนาวีที่อักติอูง
ยุทธนาวีที่อักติอูง () การเผชิญหน้าครั้งสุดท้ายของสงครามครั้งสุดท้ายของสาธารณรัฐโรมัน ระหว่างกองทัพของออคเตเวียน และกองทัพผสมของมาร์ก แอนโทนี และ คลีโอพัตรา เมื่อวันที่ 2 กันยายน 31 ปีก่อนคริสตกาล ที่ ทะเลไอโอเนียน ใกล้เมือง อักติอูง
บูมบายาห์
"บูมบายาห์" () เป็นเพลงของวงเกิร์ลกรุปเกาหลีใต้ แบล็กพิงก์ ออกจำหน่ายเมื่อวันที่ 8 สิงหาคม ค.ศ. 2016 ผ่านสังกัดวายจีเอนเตอร์เทนเมนต์ และจัดจำหน่ายโดยเคทีมิวสิก เป็นซิงเกิลเปิดตัวจากซิงเกิลอัลบั้ม "สแควร์วัน" ร่วมกับเพลง "วิสเซิล" เพลงเขียนโดย เท็ดดี พัก และ เบกกา บูม และผลิตโดยฟิวเจอร์ เบานซ์ เพลงยังถูกบันทึกเสียงเป็นภาษาญี่ปุ่นเพื่อรวมอยู่ในอีพีชุดแรก "แบล็กพิงก์" อีกด้วย
"บูมบายาห์" เปิดตัวอันดับหนึ่งบน "บิลบอร์ด" เวิลด์ดิจิทัลซองส์ ในสัปดาห์แรกของการขาย เพลงยังขึ้นอันดับที่ 7 บนแกออนชาร์ต และอันดับที่ 22 บนชาร์ตคิวคิวมิวสิก นอกจากนี้ เพลงยังเข้าชาร์ตในชาร์ตเพลงของประเทศฟินแลนด์ ฝรั่งเศส และญี่ปุ่นด้วย
"บูมบายาห์" ออกจำหน่ายเมื่อวันที่ 8 สิงหาคม ค.ศ. 2016 ในเวลา 20.00 น. ตามเวลามาตรฐานเกาหลี เป็นซิงเกิลเปิดตัวจากซิงเกิลอัลบั้ม "สแควร์วัน" ออกจำหน่ายพร้อมกับเพลง "วิสเซิล" บนเว็บไซต์เพลงดิจิทัลในเกาหลีใต้
มิวสิกวิดีโอเพลง "บูมบายาห์" กำกับโดยซอ ฮย็อน-ซึง ออกเผยแพร่เมื่อวันที่ 8 สิงหาคม ค.ศ. 2016 ทางช่องอย่างเป็นทางการของแบล็กพิงก์ ในยูทูบ
ในวันที่ 24 พฤศจิกายน ค.ศ. 2016 "บูมบายาห์" มีผู้เข้าชมมากกว่า 68 ล้านครั้ง ในขณะที่เพลง "วิสเซิล" มีผู้เข้าชม 55 ล้านครั้ง การแสดงสดทั้งหมดของแบล็กพิงก์มีผู้เข้าชมมากกว่าหนึ่งล้านครั้ง ซึ่งการขึ้นเดบิวต์สเตจ "บูมบายาห์" ในรายการ "อินกีกาโย" ทางช่องเอสบีเอส เป็นการแสดงสดที่มียอดวิวมากที่สุดของแบล็กพิงก์ ซึ่งมีผู้เข้าชมมากกว่า 10 ล้านครั้ง "บูมบายาห์" กลายเป็นเพลงเปิดตัวที่มียอดวิวครบ 50 ล้านครั้งเร็วที่สุดของวงเคป็อปในยูทูบทั้งหมด หลังจากผ่านไป 9 สัปดาห์
มิวสิกวิดีโอเพลง "บูมบายาห์" มียอดเข้าชมครบ 100 ล้านครั้งทางยูทูบเมื่อวันที่ 31 มกราคม ค.ศ. 2017 ในเดือนกันยายน วิดีโอนี้มีผู้ชมมากกว่า 200 ล้านครั้ง
แบล็กพิงก์แสดงเพลง "บูมบายาห์" สดครั้งแรกในรายการ "อินกีกาโย" ทางช่องเอสบีเอสเมื่อวันที่ 14 สิงหาคม ค.ศ. 2016 พวกเธอส่งเสริมเพลงนี้เป็นเวลาสองสัปดาห์ติดกันในรายการ "อินกีกาโย" และยังแสดงเพลงนี้ในงานประกาศรางวัลโซลมิวสิกอะวอดส์ ครั้งที่ 26 เมื่อวันที่ 19 มกราคม ค.ศ. 2017
ในวันที่ 18 สิงหาคม ค.ศ. 2016 "บูมบายาห์" ไม่ผ่านการตรวจสอบจากระบบการกระจายเสียงเกาหลี (KBS) ในเนื้อเพลงมีการพูดถึง 'เฮนนี' ซึ่งเป็นชื่อเรียกสั้น ๆ ของเฮนเนสซี แบรนด์เครื่องดื่มแอลกอฮอล์ นอกจากนี้ยังมีภาษาไม่สุภาพในท่อนแร็ปที่ร้องว่า "Middle Finger up F" ทำให้ทางสถานีห้ามเพลงนี้ไม่ให้ส่งเสริมในรายการ "มิวสิกแบงก์" ซึ่งออกอากาศทางช่องเคบีเอส 2